cyanic-selkie/wikianc huggingface dataset:
ରେୱା
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୯୩୦୧ ଅଟେ । ସେଥି ମଧ୍ୟରୁ ୫୨.୨୭% ଜଣ ପରୁଷ ହୋଇଥିବା ବେଳେ ୪୭.୭୩% ଜଣ ନାରୀ ଅଟନ୍ତି । ର ସାକ୍ଷରତା ହାର ୫୮.୮୯% ଅଟେ । ଏହା ଜାତୀୟ ହାରଠାରୁ ୫.୯୫% ପ୍ରତିଶତ ଅଧିକ ଅଟେ । ସେଥିରୁ ୩୫.୭୨% ପ୍ରତିଶତ ପୁରୁଷ ଓ ୨୩.୧୭% ନାରୀ ଅଟନ୍ତି । ୧୭.୮୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଚମ୍ଫାଈ
ଚମ୍ଫାଈ ସହରର ଆୟତନ ୩,୧୮୫.୮୩ ବର୍ଗ କିଲୋମିଟର ହେଇଥିବା ବେଳେ ବାର୍ଷିକ ବର୍ଷାଜଳ ୧,୮୧୪ ମିଲିମିଟର ହେଇଥାଏ ।
ରେୱା
ଭାଷା
ହିନ୍ଦୀ ର ସରକାରୀ ଭାଷା ଅଟେ ।
ପାଣିପାଗ
ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୧.୭ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୮.୩ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୧୫୦.୬ mm/inches ହୋଇଥାଏ ।
ଚମ୍ଫାଈ
ଇତିହାସ
ଚମ୍ଫାଈ, ପୂର୍ବତନ ମିଜୋ ମୁଖ୍ୟ ଲାଳବୁରା ସାଇଲୋଙ୍କ ମୁଖ୍ୟ ଦପ୍ତର ଥିଲା । ବ୍ରିଟିଶ ଶାସକମାନେ ୧୮୭୧-୭୨ରେ ତାଙ୍କୁ ପରାଜିତ କରି ଚମ୍ଫାଈକୁ ଏକ ଦୁର୍ଗର ମାନ୍ୟତା ଦେଇଥିଲେ ।
ଅର୍ଥନୈତିକ ପରିସ୍ଥିତି
ମୁଖ୍ୟତଃ କୃଷି ଉପରେ ନିର୍ଭର ଶୀଳ ଚମ୍ଫାଈରେ ସୀମାବର୍ତୀ ବାଣିଜ୍ୟ ମଧ୍ୟ ହେଇଥାଏ । ମିଆଁମାର ଦେଶ ସହ ଏହାର ବାଣିଜ୍ୟିକ ସମ୍ପର୍କ ଥାଏ । ଏଠାରେ ଉପପନ୍ନ ଧାନ ଓ ଅଙ୍ଗୁର ଦେଶ ଓ ବିଦେଶକୁ ରପ୍ତାନି ହୁଏ ।
ରେୱା
ବାହାର ଲିଙ୍କ
ଶ୍ରେଣୀ:ମଧ୍ୟପ୍ରଦେଶର ସହର
ଚମ୍ଫାଈ
ପାଗ
ଚମ୍ଫାଈର ପାଗ ଖୁବ ଆରାମଦାୟକ । ଶୀତକାଳୀନ ତାପମାତ୍ରା ୧୦ ଡିଗ୍ରୀରୁ ୨୦ ଡିଗ୍ରୀ ରହି, ଗ୍ରୀଷ୍ମ ଦିନରେ ଏହା ୧୫ରୁ ୩୦ ଡିଗ୍ରୀ ମଧ୍ୟରେ ରହେ ।
ଶିକ୍ଷା ବ୍ୟବସ୍ଥା
ଚମ୍ଫାଈ କଲେକ ସେଠାରେ ଏକମାତ୍ର ଉଛ ଶିକ୍ଷା କେନ୍ଦ୍ର ହେଇଥିବା ବେଳେ ସରକାରୀ ଓ ବେସରକାରୀ ସ୍କୁଲଗୁଡ଼ିକ ରହିଛି ।
Tourism
thumb|250x250_ପିକସେଲ|Mizo Hlakungpui Mual in [[ମିଜୋରାମ|Mizoram]] ଚ୍ୟାମ୍ଫାଈ ଏକ ସୁରମ୍ୟ ସ୍ଥାନ । ଏହାର ଚତୁଃପାର୍ଶ୍ୱରେ ପାର୍ବତ୍ୟ ଅଞ୍ଚଳ ଥିବା ବେଳେ ଏହାର ସଂସ୍କୃତି ମଧ୍ୟ ଖୁବ ଉତ୍ତମ । ଚମ୍ଫାଈ ନିକଟସ୍ଥ ଅନ୍ୟ ସୁନ୍ଦର ଦର୍ଶନୀୟ  ସ୍ଥାନ ସବୁ ରହିଛି ।
ଯାତାୟତ ସୁବିଧା
ଚମ୍ଫାଈ ଓ ଆଇଜ୍ୱାଳ ମଧ୍ୟରେ ଦୂରତା ୧୯୪ କିଲୋମିଟର ଓ ଏହି ଦୁଇ ସ୍ଥାନ ବସ ଓ ସୁମୋ ଗାଡିଦ୍ୱାରା ସଂଯୁକ୍ତ । 'ପବନ ହଂସ "ଦ୍ୱାରା ହେଲିକେପ୍ଟର ସେବା ଆରମ୍ଭ ହେଇ ଗମନାଗମନର ସୁବିଧା ହେଇପାରିଛି ।
ଯମଦ୍ୱିତୀୟା
ଦୀପାବଳିର ଶେଷ ଦିବସ କାର୍ତ୍ତିକ ଶୁକ୍ଳ ଦ୍ୱିତୀୟାକୁ ଯମଦ୍ୱିତୀୟା ବା ଭାଇଦୂଜ ବୋଲି କୁହାଯାଏ । ଶାସ୍ତ୍ରାନୁସାରେ ଯମଦେବତା ନିଜ ଭଉଣୀ ଯମୁନାକୁ ଭେଟିବା ପାଇଁ ମର୍ତ୍ତ୍ୟଲୋକକୁ ଆସନ୍ତି । ଏଣୁ ଭାଇମାନଙ୍କ ସହ ଭଉଣୀମାନେ ମିଳିତ ଭାବେ ଯମୁନା ସ୍ନାନ କରନ୍ତି । ଭଉଣୀମାନେ ବ୍ରତ ସଂକଳ୍ପ ପୂର୍ବକ ଭାଇମାନଙ୍କର ଦୀର୍ଘଜୀବନ, ଐଶ୍ୱର୍ଯ୍ୟ ତଥା ସର୍ବମଙ୍ଗଳ କାମନା କରି ମୃତ୍ୟୁ ଦେବତା ଯମରାଜାଙ୍କ ଉଦ୍ଦେଶ୍ୟରେ ପୂଜାର୍ଚ୍ଚନା କରିଥାନ୍ତି । ଦୂରରେ ରହୁଥିବା ଭଉଣୀମାନେ ଏହିଦିନ ସକାଳୁ ସ୍ନାନାଦି କର୍ମ ସମାପନ କରି ଗଣେଶଙ୍କୁ ସ୍ଥାପନ କରି ଯମ, ଯମୁନା, ଚିତ୍ରଗୁପ୍ତ ଏବଂ ଯମଦୂତଙ୍କ ବିଧିବିଧାନର ସହିତ ପୂଜା ଶେଷରେ ଯମରାଜାଙ୍କୁ ଯମରାଜାଙ୍କୁ ପୂଜା କରିଥାନ୍ତି । ଯମଦ୍ୱିତୀୟା ବା ଭୟାଦୂଜ ପୂଜା ପରେ ଭାଇମାନଙ୍କ ମୁଣ୍ଡରେ ତିଳକ ଲଗାଇ ଭଉଣୀମାନେ ସେମାନଙ୍କୁ ସୁଆଦିଆ ଖାଦ୍ୟ ଓ ମିଷ୍ଟାନ୍ନ ଆଦି ଖୁଆଇ ଦୀର୍ଘ ନିରାମୟ ଜୀବନ କାମନା କରିଥାନ୍ତି ।
ଆଧାର
ଶ୍ରେଣୀ:ହିନ୍ଦୁ ପବିତ୍ର ଦିନ
ଜୟପୁର ବିମାନ ବନ୍ଦର
ଜୟପୁର ବିମାନ ବନ୍ଦର , ((IATA: PYB, ICAO: VEJP) ଭାରତୀୟ ରାଜ୍ୟ ଓଡ଼ିଶାର ଜୟପୁର ସହରଠାରୁ ଉତ୍ତର-ପଶ୍ଚିମ ଦିଗରେ ୩ କିଲୋମିଟର ଦୂରରେ ଅବସ୍ଥିତ । ଏହାର ରନୱେ ୧୯୬୨ ମସିହାରେ ନିର୍ମିତ ହେଇଥିଲା । ଏହା ନିକଟରେ ହିନ୍ଦୁସ୍ତାନ ଏରୋନଟିକ ଲିମିଟେଡ (HAL)ର କାରଖାନା ସୁନାବେଡ଼ାଠାରେ ୧୯୮୦ରେ ସ୍ଥାପିତ ହେଇଥିଲା । ଏହି ବିମାନ ବନ୍ଦରରୁ 'ବାୟୁଦୂତ " ପ୍ରତ୍ୟହ ଭୁବନେଶ୍ୱରରୁ ବିଶାଖାପାଟଣା କୁ ଏହି ବିମାନ ବନ୍ଦର ଦେଇ ବିମାନ ଚଳାଚଳ କରିଥାଏ ।
ବିମାନବନ୍ଦରଟି ୬୦ ଏକର ପରିମିତ ସ୍ଥାନରେ ନିର୍ମିତ । ଏହାର ପରିବର୍ଦ୍ଧନ କାମ ପାଇଁ ଆହୁରି ୩୧୦ ଏକର ସ୍ଥାନର ବ୍ୟବସ୍ଥା କରାଯାଉଛି । ଓଡ଼ିଶା ସରକାର ଏହି ବିମାନ ବନ୍ଦରର ଉନ୍ନୟନ ପାଇଁ ୬ କୋଟି ଟଙ୍କାର ଅନୁଦାନ ଦେଇଛନ୍ତି ।
ଆଧାର
ଶ୍ରେଣୀ:କୋରାପୁଟ ଜିଲ୍ଲା ଶ୍ରେଣୀ:ଓଡ଼ିଶାରେ ଥିବା ବିମାନ ବନ୍ଦର
ନାରାୟଣ ସାହୁ (୧୯୨୮ ଜନ୍ମ)
ନାରାୟଣ ସାହୁ (୯ ମଇ ୧୯୨୮ - ୯ ଜାନୁଆରୀ ୨୦୧୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୭ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଖଲ୍ଲିକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୪ର୍ଥ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ନାରାୟଣ ୧୯୨୮ ମସିହାର ମଇ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଦନମୋହନ ସାହୁ ଓ ପତ୍ନୀଙ୍କ ନାମ ପୂର୍ଣ୍ଣିମା ଦେବୀ ।
ରାଜନୈତିକ ଜୀବନ
ନାରାୟଣ ଓଡ଼ିଶା ରାଜନୀତିରେ ସମ୍ୟୁକ୍ତ ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ ।
ମୃତ୍ୟୁ
ନାରାୟଣ ୨୦୧୪ ମସିହାର ଜାନୁଆରୀ ୯ ତାରିଖରେ ୮୫ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୨୮ ଜନ୍ମ ଶ୍ରେଣୀ:୨୦୧୪ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଆଇସୋସର୍ବାଇଡ୍ ମୋନୋନାଇଟ୍ରେଟ
ଆଇସୋସର୍ବାଇଡ୍ ମୋନୋନାଇଟ୍ରେଟ୍, ଅନେକ ବ୍ରାଣ୍ଡ ନାମରେ ବିକ୍ରି ହେଉଥିବା ଏକ ଔଷଧ ଯାହା ହୃତ୍‌ପିଣ୍ଡ ସମ୍ବନ୍ଧୀୟ ଛାତି ଯନ୍ତ୍ରଣା ( ଆଞ୍ଜାଇନା), ହୃଦ୍‌ପାତ ଏବଂ ଏସୋଫେଜିଆଲ ସ୍ପାଜ୍ମ ନିମନ୍ତେଏ ଦିଆଯାଏ । ଏହା ହୃତ୍‌ପିଣ୍ଡ ସମ୍ବନ୍ଧୀୟ ଛାତି ଯନ୍ତ୍ରଣାର ଚିକିତ୍ସା ତଥା ପ୍ରତିଷେଧ ପାଇଁ ବ୍ୟବହୃତ ହୋଇପାରେ; ଅବଶ୍ୟ, ଏହା ସାଧାରଣତଃ ବିଟାବ୍ଲକର କିମ୍ବା କ୍ୟାଲସିଅମ ଚ୍ୟାନେଲ ବ୍ଲକର ଅପେକ୍ଷା କମ୍ ପସନ୍ଦ କରାଯାଏ | ଏହା ପାଟିରେ ନିଆଯାଏ |
ଭୁବନେଶ୍ୱର ଷ୍ଟକ ଏକ୍ସଚେଞ୍ଜ
ଭୁବନେଶ୍ୱର ଷ୍ଟକ୍ ଏକ୍ସଚେଞ୍ଜ ( BhSE ) ଭାରତ ର ଭୁବନେଶ୍ୱରରେ ଅବସ୍ଥିତ ଏକ ଷ୍ଟକ୍ ଏକ୍ସଚେଞ୍ଜ ଥିଲା । ଏହାକୁ ୧୭ ଅପ୍ରେଲ ୧୯୮୯ରେ ଅନ୍ତର୍ଭୁକ୍ତ କରାଯାଇଥିଲା ଏବଂ ଭାରତ ସରକାରଙ୍କ ଅର୍ଥ ମନ୍ତ୍ରଣାଳୟଦ୍ୱାରା ୫ ଜୁନ୍ ୧୯୮୯ରେ ଷ୍ଟକ୍ ଏକ୍ସଚେଞ୍ଜକୁ ସ୍ୱୀକୃତି ପ୍ରଦାନ କରାଯାଇଥିଲା । ଭାରତର ଭାରତର ୨୧ଟି ଆଞ୍ଚଳିକ ଷ୍ଟକ୍ ଏକ୍ସଚେଞ୍ଜ ମଧ୍ୟରେ ଏହା ଅନ୍ୟତମ ଥିଲା ।
ଆଇସୋସର୍ବାଇଡ୍ ମୋନୋନାଇଟ୍ରେଟ
ଏହା ୧୯୭୧ ମସିହାରେ ପେଟେଣ୍ଟ ହେଲାପରେ ୧୯୮୧ ମସିହାରେ ମେଡିକାଲ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ | ବ୍ରିଟେନରେ ଏକ ମାସର ଯୋଗାଣ ଖର୍ଚ୍ଚ ୨୦୧୯ ମସିହାରେ ମାସ ପ୍ରତି ଏକ ପାଉଣ୍ଡ ଥିଲା ଓ ଆମେରିକାରେ ଏହି ପରିମାଣର ହୋଲସେଲ୍ ମୂଲ୍ୟ ୪,୩୦ ଡଲାର ଥିଲା । ୨୦୧୭ ମସିହାର ଏହା ଯୁକ୍ତରାଷ୍ଟ୍ରରେ ୧୧୧ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା ଓ ଛଅ ଲକ୍ଷରୁ ଅଧିକ ପ୍ରେସକ୍ରିପସନ୍ ହେଉଥିଲା।
ଭୁବନେଶ୍ୱର ଷ୍ଟକ ଏକ୍ସଚେଞ୍ଜ
୧୯୯୯-୨୦୦୦ ସୁଦ୍ଧା, ଏକ୍ସଚେଞ୍ଜରେ ମୋଟ ୨୩୪ ଦଲାଲ ଥିଲେ, ସେଥିମଧ୍ୟରୁ ୧୫ଟି କର୍ପୋରେଟ୍ ଦଲାଲ୍ ଥିଲେ । ୨୩୪ ଦଲାଲଙ୍କ ମଧ୍ୟରେ ଏହା ୨୦୯ ପ୍ରୋପ୍ରାଇଟର ଏବଂ ୧୫ କର୍ପୋରେଟ୍ ଦଲାଲ୍ ଭାବରେ ବର୍ଗୀକୃତ ହୋଇଥିଲେ । ତା’ପରେ ସେଠାରେ କେବଳ ୧୭ ଉପ-ଦଲାଲ୍ ପଞ୍ଜିକୃତ ହୋଇଥିଲେ । ଭୁବନେଶ୍ୱର ଷ୍ଟକ୍ ଏକ୍ସଚେଞ୍ଜର ବାଣିଜ୍ୟିକ ସଦସ୍ୟତା ଶକ୍ତି ୧୯୬ ଥିଲା ଯାହା ଅନୁମୋଦିତ ଶକ୍ତି ୩୫୦ଠାରୁ କମ ଥିଲା ।
ଆଇସୋସର୍ବାଇଡ୍ ମୋନୋନାଇଟ୍ରେଟ
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଭୁବନେଶ୍ୱର ଷ୍ଟକ ଏକ୍ସଚେଞ୍ଜ
୯ ଫେବୃଆରୀ, ୨୦୧୫ରେ ଭୁବନେଶ୍ୱର ଷ୍ଟକ ଏକ୍ସଚେଞ୍ଜକୁ ସେବିରୁ ବନ୍ଦ କରିଦିଆଯାଇଥିଲା ।
ସେପ୍ଟିକ ଅର୍ଥ୍ରାଇଟିସ
ସେପ୍ଟିକ ଅର୍ଥ୍ରାଇଟିସ (ଇଂରାଜୀ ଭାଷାରେ Septic arthritis, also known as joint infection or infectious arthritis) ଏକ ଗଣ୍ଠି (joint) ରୋଗ ଯାହା ଏକ ସଂକ୍ରାମକ ଏଜେଣ୍ଟ (infectious agent) ସାହାଯ୍ୟରେ ସଂକ୍ରମିତ ହୋଇ ଗଣ୍ଠି ପ୍ରଦାହ joint inflammation ହୋଇଥାଏ । ଏହି ରୋଗରେ ଗଣ୍ଠି ଲାଲ, ଉଷ୍ମ ଓ ଯନ୍ତ୍ରଣାଦାୟକ ହୁଏ ଓ ଏହାର ଚଳନ ଶକ୍ତି କମିଯାଏ । ଦୃତ ଗତିରେ ଏହା ଆରମ୍ଭ ହୁଏ । ଜ୍ୱର, ଦୁର୍ବଳତା ଓ ମୁଣ୍ଡ ବିନ୍ଧା ଆଦି ଲକ୍ଷଣ ମଧ୍ୟ ଦେଖାଯାଏ ।  ବେଳେବେଳେ ଏକାଧିକ ଗଣ୍ଠିରେ ପ୍ରଦାହ ହୋଇପାରେ ।
ଭୁବନେଶ୍ୱର ଷ୍ଟକ ଏକ୍ସଚେଞ୍ଜ
୧୫ ସେପ୍ଟେମ୍ବର ୨୦୦୫ରେ, ସେବି (SEBI: Securities and Exchange Board of India) ଭୁବନେଶ୍ୱର ଷ୍ଟକ୍ ଏକ୍ସଚେଞ୍ଜର କର୍ପୋରେଟାଇଜେସନ୍ ଏବଂ ଡେମ୍ୟୁଟୁଆଲାଇଜେସନ୍ ସ୍କିମ୍କୁ ଅନୁମୋଦନ କରିଥିଲା ଯାହା ସିକ୍ୟୁରିଟି କଣ୍ଟ୍ରାକ୍ଟସ୍ (ରେଗୁଲେସନ୍) ଆକ୍ଟ, ୧୯୫୬ ଅନୁଯାୟୀ ଆବଶ୍ୟକ ଥିଲା।
ସେପ୍ଟିକ ଅର୍ଥ୍ରାଇଟିସ
ଜୀବାଣୁ (Bacteria), ଭୂତାଣୁ (viruses), କବକ (fungi) ଓ ପରଜୀବୀ (parasites) ଆକ୍ରମଣରେ ଏ ରୋଗ ହୁଏ । ଗଣ୍ଠି ପ୍ରତିରୋପଣ ହୋଇଥିଲେ (Artificial joint), ପୂର୍ବତନ ଆର୍ଥ୍ରାଇଟିସ ଥିଲେ, ମଧୁମେହ, ସ୍ୱଳ୍ପ ଇମ୍ମୁନ କାର୍ଯ୍ୟ (poor immune function) ଆଦି ଅବସ୍ଥାରେ ଏହି ରୋଗ ସଙ୍କଟ ବୃଦ୍ଧି ପାଏ । ଅଧିକାଂଶ ସମୟରେ ରକ୍ତରେ ଜୀବାଣୁ (the blood) ପ୍ରବାହ ହେବାରୁ ଗଣ୍ଠି ସଂକ୍ରମିତ ହେଲେ ମଧ୍ୟ ଆଘାତ ଓ ଗଣ୍ଠି ଚାରିପାଖର ସଂକ୍ରମଣ ଯୋଗୁ ମଧ୍ୟ ଏହି ରୋଗ ହୁଏ । ଗଣ୍ଠି ଆସ୍ପିରେସନ (Joint aspiration) ଓ କଲଚର (culture) ସାହାଯ୍ୟରେ ରୋଗ ନିଧାର୍ଯ୍ୟ କରାଯାଏ । ଶ୍ୱେତ ରକ୍ତ କଣିକା (White blood cells) ସଂଖ୍ୟା ୫୦,୦୦୦ ମିମି୩ ବା ଗଣ୍ଠି ତରଳ ପଦାର୍ଥରେ ଲାକ୍ଟେଟ (lactate) ମାତ୍ରା ୧୦ ମିମୋଲ/୧ ଥିଲେ ଏହି ସମ୍ଭାବନା ଅଧିକ ଥାଏ ।
ଭୁବନେଶ୍ୱର ଷ୍ଟକ ଏକ୍ସଚେଞ୍ଜ
ଆଧାର
ଶ୍ରେଣୀ:ଶେୟାର ବଜାର
ସେପ୍ଟିକ ଅର୍ଥ୍ରାଇଟିସ
ଆରମ୍ଭରେ ଭାଙ୍କୋମାଇସିନ, ସେଫଟ୍ରାଇଆକ୍ସୋନ, ସେଫଟାଜିଡିମ ଇତ୍ୟାଦି ଆଣ୍ଟିବାୟୋଟିକ ଦେଇ ଚିକିତ୍ସା କରାଯାଏ । ଗଣ୍ଠି ପରିସ୍କାର କରିବା ନିମନ୍ତେ ଅପରେଶନ ଆବଶ୍ୟକ ହୋଇପାରେ । ତୁରନ୍ତ ଚିକିତ୍ସା ନପାଇଲେ ରୋଗୀର ଗଣ୍ଠି ସମସ୍ୟା ଅନେକ ଦିନ ଧରି ଲାଗିରହେ । ପ୍ରତି ବର୍ଷ ୧୦୦,୦୦୦ ଲୋକରେ ପ୍ରାୟ ୫ ଜଣ‌କୁ ଏହି ରୋଗ ହୁଏ । ସାଧାରଣତଃ ବୟସ୍କ ଲୋକଙ୍କୁ ଏ ରୋଗ ହୁଏ । ଚିକିତ୍ସା ସ‌ହିତ ୧୫% ଓ ବିନା ଚିକିତ୍ସାରେ ୬୬% ରୋଗୀଙ୍କର ମୃତ୍ୟୁ ହୁଏ ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ଚଣ୍ଡେଶ୍ଵରୀ ମନ୍ଦିର
ଚଣ୍ଡେଶ୍ୱରୀ ହିନ୍ଦୁମାନଙ୍କର କୁମାରୀ ଦେବୀ (Kumari) ଗ୍ରହଣ କରିଥିବା ଏକ ଅବତାର । ସ୍କନ୍ଧ ପୁରାଣରେ ଥିବା ନେପାଲ ମାହାତ୍ମ୍ୟରେ ଚଣ୍ଡେଶ୍ୱରୀ ଠାକୁରାଣୀଙ୍କ ବିଷୟରେ ଏକ କାହାଣୀ ଲେଖାଅଛି । ଚଣ୍ଡେଶ୍ୱରୀ ହିନ୍ଦୁମାନଙ୍କର କୁମାରୀ ଦେବୀଙ୍କର (Kumari) ଏକ ଅବତାର । ସ୍କନ୍ଧ ପୁରାଣରେ ଥିବା ନେପାଲ ମାହାତ୍ମ୍ୟରେ ଚଣ୍ଡେଶ୍ୱରୀ ଠାକୁରାଣୀଙ୍କ ବିଷୟରେ ଏକ କାହାଣୀ ଲେଖାଅଛି ।
ଚଣ୍ଡେଶ୍ୱରୀ ମନ୍ଦିର
ଏହି ମନ୍ଦିର ସପ୍ତଦଶ ଶତାବ୍ଦୀରେ ତିଆରି ହୋଇଥିବା ବିଶ୍ବାସ କରାଯାଏ । ଏହି ମନ୍ଦିରର ଭିତ୍ତି ଚିତ୍ରରେ ଚଣ୍ଡ ଅସୁରକୁ ଚାଣ୍ଡେଶ୍ୱରୀ ବଧ କରୁଥିବା ଚିତ୍ର ଅଙ୍କିତ ହୋଇଛି । ଏହା ବ୍ୟତୀତ ଏହାର କାନ୍ଥରେ ଭୈରବ ଚିତ୍ର ଅଛି ଯାହା ନେପାଲ ମଣ୍ଡଳର ସବୁଠାରୁ ବଡ ଚିତ୍ର ।
ଲୋକକଥା
ଲୋକକଥା ଅନୁସାରେ ଚଣ୍ଡେଶ୍ୱର ମନ୍ଦିର ଥିବା ସ୍ଥାନରେ ଦେବୀ ସତୀ/ପାର୍ବତୀ ଚଣ୍ଡ ଅସୁରକୁ ବଧ କରିଥିଲେ । ଶିବଙ୍କଠାରୁ ବର ପାଇ ନାରୀମାନଙ୍କ ବ୍ୟତୀତ ସଭିଙ୍କ ନିମନ୍ତେ ଚଣ୍ଡ ଅଜେୟ ହୋଇଥିଲା । ସେଥିଯୋଗୁ ସେ ସଂସାର ନିମନ୍ତେ ଏକ ଦୁଷ୍ଟ ଗ୍ରହ ହୋଇଗଲା । ଦେବତାମାନେ ଯାଇ ବ୍ରହ୍ମାଙ୍କ ପାଖରେ ଫେରାଦ ଦେଲେ । ସେହି ସମୟରେ ଏବେକାର ମନ୍ଦିର ଥିବା ସ୍ଥାନରେ ଦେବୀ ରହୁଥିଲେ । ନାରଦ ଚଣ୍ଡକୁ ଉସୁକେଇ ସେହି ସ୍ଥାନକୁ ଯାଇ ଯୁଦ୍ଧ କରିବାକୁ କହିଲେ । ବିରାଟ ସୈନ୍ୟ ବଳ ନେଇ ଚଣ୍ଡ ଯୁଦ୍ଧ କରିବାକୁ ବାହାରିଲେ । ସେ ଆସିବାର ଦେଖି ଦେବତାମାନେ ପକ୍ଷୀ ରୂପରେ ଉଡ଼ିବାକୁ ଲାଗିବା ଦେଖି ଦେବୀ ଗୋଟିଏ ଗଛ ଭିତରେ ଲୁଚିଗଲେ । ରାଗରେ ଚଣ୍ଡ ସେହି ଗଛକୁ ଖଣ୍ଡାରେ କାଟିଦେଲା । ସେହି ଗଛରୁ ଦେବୀ ଏକ ସିଂହ ଉପରେ ବସି ବାହାରିଲେ ଓ ଚଣ୍ଡ ସାଥିରେ ଭୟଙ୍କର ଯୁଦ୍ଧ ହେଲା । ଯୁଦ୍ଧର ଚଣ୍ଡ ମରିବା ପରେ ତା ଦେହରୁ ଏକ ଶିବ ଲିଙ୍ଗ ବାହାରିଲା । ଏବେ ମଧ୍ୟ ସେହି ଲିଙ୍ଗା ମଦିର ପରିସରରେ ପୂଜା ପାଉଛି ।
ବାହ୍ୟ ଲିଙ୍କ
ଶ୍ରେଣୀ:ନେପାଳର ହିନ୍ଦୁ ମନ୍ଦିର
ସ୍ତନ ଯନ୍ତ୍ରଣା
ସ୍ତନ ଯନ୍ତ୍ରଣା (ଇଂରାଜୀ ଭାଷାରେ Breast pain) ଏକ ଲକ୍ଷଣ ଯାହା ସ୍ତନର (breast) କଷ୍ଟ ବା ବେଆରାମ ଅବସ୍ଥାକୁ (discomfort) ବୁଝାଏ । ଋତୁସ୍ରାବ ପୂର୍ବରୁ ଦୁଇ ସ୍ତନରେ କଷ୍ଟ ଅନୁଭବ ହୁଏ ଓ ଏହା ସାଂଘାତିକ ନୁହେଁ । ଗୋଟିଏ ସ୍ତନର କେବଳ ଗୋଟିଏ ପାଖରେ କଷ୍ଟ ହେଉଥିଲେ ଚିନ୍ତାର କାରଣ ହୁଏ । ସ୍ତନରେ କଠିକ ଗୋଟାଳି (mass) ଥିଲେ ବା ସ୍ତନାଗ୍ରରୁ କିଛି ସ୍ରାବ (nipple discharge) ହେଉଥିଲେ ଅଧିକ ଚିନ୍ତାର କାରଣ ହୋଇଥାଏ ।
ଋତୁଚକ୍ର (menstrual cycle), ଜନ୍ମ ନିରୋଧ ବଟିକା (birth control pills), ହରମୋନ ଥେରାପି (hormone therapy), ବା ମାନସିକ ରୋଗର ଔଷଧ (psychiatric medication) ଜନିତ କାରଣମାନଙ୍କ ଯୋଗୁ ଏହି ଲକ୍ଷଣ ବାହାରିପାରେ । ବିରାଟ ସ୍ତନ ଥିଲେ, ଋତୁବନ୍ଦ (menopause) ଓ ପ୍ରାକ୍ ଗର୍ଭାବସ୍ଥାରେ ମଧ୍ୟ ଯନ୍ତ୍ରଣା ହୋଇପାରେ । ସ୍ତନ କଷ୍ଟ ରୋଗୀଙ୍କ ମଧ୍ୟରୁ ୨% ରୋଗୀଙ୍କର ସ୍ତନ କର୍କଟ ଯୋଗୁ କଷ୍ଟ ହୁଏ । ସ୍ତନର ଏକ ନିର୍ଦ୍ଦିଷ୍ଟ ଅଂଶରେ କଷ୍ଟ ହେଉଥିଲେ ସ୍ତନ ପରୀକ୍ଷା (examination) ଓ ମେଡିକାଲ ଇମେଜିଙ୍ଗ (medical imaging) ପରୀକ୍ଷା କରିବା ଆବଶ୍ୟକ ହୁଏ ।
୭୫%ରୁ ଅଧିକ ମହିଳା ବିନା ଚିକିତ୍ସାରେ ଭଲ ହୋଇଯାଆନ୍ତି । ଉପଶମ ନହେଲେ ପାରାସେଟାମୋଲ ବା ଏନଏସଏଆଇଡି (NSAIDs) ଔଷଧ ଦିଆଯାଇପାରେ । ଭଲ ଭାବରେ ଫିଟ କରୁଥିବା ବ୍ରା (bra) ସାହାଯ୍ୟ କରିପାରେ । ଅତ୍ୟଧିକ ଯନ୍ତ୍ରଣା ହେଲେ ଟାମୋକ୍ସିଫେନ (tamoxifen) ବା ଡାନାଜୋଲ (danazol) ଦିଆଯାଇପାରେ । ପ୍ରାୟ ୭୦% ମହିଳା ଜୀବନରେ କେତେବେଳେ ହେଲେ ଏହି ଯନ୍ତ୍ରଣା ପାଆନ୍ତି । ସର୍ବାଧିକ ସାଧାରଣ ଲକ୍ଷଣରୁପେ ସ୍ତନ ଯନ୍ତ୍ରଣା, ସ୍ତନ ଗୋଟାଳି (breast mass) ଓ ସ୍ତନାଗ୍ର ସ୍ରାବ ବିବେଚିତ ହୁଏ ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ଆଠଗଡ଼ (ବିଧାନ ସଭା ନିର୍ବାଚନ ମଣ୍ଡଳୀ)
ଆଠଗଡ଼ (କ୍ରମିକ ସଂଖ୍ୟା: ୮୯) କଟକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ ।
ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଣେନ୍ଦ୍ର ପ୍ରତାପ ସ୍ୱାଇଁ ବିଜେପିର ବ୍ରଜେନ୍ଦ୍ର କୁମାର ରାୟଙ୍କଠାରୁ ୫୭,୯୯୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି ।
ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଣେନ୍ଦ୍ର ପ୍ରତାପ ସ୍ୱାଇଁ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବିଚିତ୍ରାନନ୍ଦ ମୁଦୁଲିଙ୍କଠାରୁ ୬୮୪୮୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି ।
ଗତ ୨୦୧୨ ଉପ-ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଣେନ୍ଦ୍ର ପ୍ରତାପ ସ୍ୱାଇଁ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁରେଶ ମହାପାତ୍ରଙ୍କଠାରୁ ୪୭,୩୯୦ ଅଧିକ ଭୋଟ ପାଇ ନିର୍ବାଚିତ ହେଇଥିଲେ ।
ନିର୍ବାଚିତ ବିଧାୟକଗଣ
୧୯୫୧ରୁ ୨୦୧୯ ମଧ୍ୟରେ ମୋଟ ୧୭ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ:
ନରେନ୍ଦ୍ର କୁମାର ସ୍ୱାଇଁ
ନରେନ୍ଦ୍ର କୁମାର ସ୍ୱାଇଁ (୨୫ ଜୁନ ୧୯୩୯ - ୦୭ ସେପ୍ଟେମ୍ବର ୨୦୨୦) ଜଣେ ଭାରତୀୟ ରାଜନେତା ଥିଲେ । ୨୦୧୫ ମସିହାରେ ସେ ବିନା ପ୍ରତିଦ୍ୱନ୍ଦିତାରେ ରାଜ୍ୟସଭାକୁ ନିର୍ବାଚିତ ହୋଇଥିଲେ । ସେ ବିଜୁ ଜନତା ଦଳର ପ୍ରତିନିଧି ଭାବରେ ରାଜ୍ୟ ସଭାକୁ ଯାଇଥିଲେ ।
ଜୀବନୀ
ନରେନ୍ଦ୍ର, ୧୯୩୯ ମସିହାରେ ଜଗତସିଂହପୁର ଜିଲ୍ଲାର ଗୋବିନ୍ଦପୁର ଥାନା ଅନ୍ତର୍ଗତ ତଣ୍ଡିକଣାରେ ଜନ୍ମଗ୍ରହଣ କରିଥିଲେ । ମଧୁସୁଦନ ଆଇନ ମହାବିଦ୍ୟାଳୟରୁ ସେ ଆଇନ ଶିକ୍ଷା ଲାଭ କରିଥିଲେ । ସେଠାରେ ପାଠ ପଢ଼ିବା ସମୟରେ ସେ ଛାତ୍ରସଂସଦ ନିର୍ବାଚନରେ ସଭାପତି ଭାବରେ ନିର୍ବାଚିତ ହୋଇଥିଲେ । ଏସୟୁସିଆଇ, ଆଇଏନଟିୟୁସି ଭଳି ଶର୍ମିକ ସଂଗଠନ ସହିତ ସେ ଜଡ଼ିତ ଥିଲେ । ଜନତା ଦଳର ରାଜ୍ୟ ସମ୍ପାଦକ ଓ ବିଜୁ ଜନତା ଦଳର ସାଧାରଣ ସମ୍ପାଦକ ଭାବରେ ସେ କାର୍ଯ୍ୟ କରିଥିଲେ । ୨୦୧୫ରେ ସେ ରାଜ୍ୟସଭାକୁ ନିର୍ବାଚିତ ହୋଇ ୨୦୨୦ ପର୍ଯ୍ୟନ୍ତ ସାଂସଦ ଭାବରେ କାର୍ଯ୍ୟ କରିଥିଲେ । ଏହି କାର୍ଯ୍ୟକାଳ ମଧ୍ୟରେ ସେ ପରିବହନ, ପର୍ଯ୍ୟଟନ ଓ ସଂସ୍କୃତି ବିଭାଗର ଷ୍ଟାଣ୍ଡିଂ କମିଟିର ସଭ୍ୟ ଭାବରେ କାର୍ଯ୍ୟ କରିଥିଲେ ।
ବାହାର ଆଧାର
ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ ଶ୍ରେଣୀ:୧୯୩୯ ଜନ୍ମ ଶ୍ରେଣୀ:୨୦୨୦ ମୃତ୍ୟୁ
ପ୍ରଦିପ୍ତ ପଣ୍ଡା
ପ୍ରଦିପ୍ତ ପଣ୍ଡା (ଜନ୍ମ: ୨୮ ଫେବୃଆରୀ ୧୯୫୫) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ର ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୦୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ) ର ପ୍ରାର୍ଥୀ ଭାବରେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀ ରୁ ୧୨ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଡିଫେନ୍ସ ଇନଷ୍ଟିଚ୍ୟୁଟ ଅଫ ଆଡ଼ଭାନ୍ସଡ ଟେକ୍ନୋଲୋଜି
ଉନ୍ନତ ପ୍ରଯୁକ୍ତିବିଦ୍ୟା ପ୍ରତିରକ୍ଷା ସଂସ୍ଥାନ (ଇଂରାଜୀ: Defence Institute of Advanced Technology) ଭାରତର ଏକ ଉନ୍ନତ ପ୍ରତିରକ୍ଷା ସମ୍ବନ୍ଧୀୟ ପ୍ରଯୁକ୍ତିବିଦ୍ୟା ବିଶ୍ୱବିଦ୍ୟାଳୟ ଅଟେ । ଏହି ସଂସ୍ଥା ଭାରତ ସରକାରଙ୍କର ପ୍ରତିରକ୍ଷା ଗବେଷଣା ଓ ବିକାଶ ସଂସ୍ଥା, ରକ୍ଷା ମନ୍ତ୍ରଣାଳୟ ଅଧିନରେ ଅଛି । ଏହି ବିଶ୍ୱବିଦ୍ୟାଳୟ ଭାରତର ପୁନେ ଜିଲ୍ଲା ଏବଂ ମହାରାଷ୍ଟ୍ରର ଗିରିନଗରରେ ଖଡ଼କୱାସଲା ଡ୍ୟାମ ପାଖରେ ଅବସ୍ଥିତ ।
ବିଭାଗ
ବିଶ୍ୱବିଦ୍ୟାଳୟଦ୍ୱାରା ୧୦ଟି ଶିକ୍ଷା ବିଭାଗ ଉପଲବ୍ଧ କରାଯାଇଛି :
ପ୍ରଦିପ୍ତ ପଣ୍ଡା
ଜନ୍ମ, ଶିକ୍ଷା ଓ ପରିବାର
ପ୍ରଦିପ୍ତ ପଣ୍ଡା ୧୯୫୫ ମସିହାର ଫେବୃଆରୀ ମାସ ୨୮ ତାରିଖରେ ଅବିଭକ୍ତ ବାଲେଶ୍ୱର ଜିଲ୍ଲା ରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଉପେନ୍ଦ୍ର ନାଥ ପଣ୍ଡା । ପ୍ରଦିପ୍ତଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ସେ ବିବାହ କରିନାହାନ୍ତି ।
ଡିଫେନ୍ସ ଇନଷ୍ଟିଚ୍ୟୁଟ ଅଫ ଆଡ଼ଭାନ୍ସଡ ଟେକ୍ନୋଲୋଜି
ବାହ୍ୟ ଆଧାର
ଶ୍ରେଣୀ:ଓଡ଼ିଶାରେ ଶିକ୍ଷା ଶ୍ରେଣୀ:ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
ପ୍ରଦିପ୍ତ ପଣ୍ଡା
ରାଜନୈତିକ ଜୀବନ
ପ୍ରଦିପ୍ତ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ) ର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ସେ ୧୯୯୨ ମସିହାରେ ରେମୁଣା ପଞ୍ଚାୟତ ସମିତି ର ଅଧକ୍ଷ ଭାବରେ କାର୍ଯ୍ୟ କରିଥିଲେ ଏବଂ ୧୯୯୫ ମସିହାଯାଏଁ ଏହି ପଦବୀରେ ରହି କାର୍ଯ୍ୟ କରିଥିଲେ ।
୨୦୦୦ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ପ୍ରଦିପ୍ତ କମ୍ୟୁନିଷ୍ଟ ପାର୍ଟିର ପ୍ରାର୍ଥୀ ଭାବରେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀ ରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୦ ମସିହାରେ ୨୦୦୪ ମସିହାଯାଏଁ କାର୍ଯ୍ୟ କରିଥିଲେ ।
ଆଧାର
ଶ୍ରେଣୀ:୧୯୫୫ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ବ୍ରହ୍ମପୁର ବିମାନ ବନ୍ଦର
ବ୍ରହ୍ମପୁର ବିମାନ ବନ୍ଦର‌(ଅନ୍ୟନାମ : ରଙ୍ଗେଇଲୁଣ୍ଡା ବିମାନ ଅବତରଣ ସ୍ଥଳ) ,ଭାରତୀୟ ରାଜ୍ୟ ଓଡ଼ିଶାର ଦକ୍ଷିଣରେ ଥିବା ବ୍ରହ୍ମପୁର ସହରଠାରୁ ୯ କିଲୋମିଟର ଦୁରବର୍ତୀ ରଙ୍ଗେଇଲୁଣ୍ଡାଠାରେ ଅବସ୍ଥିତ । ଏହା ଦ୍ୱିତୀୟ ବିଶ୍ୱଯୁଦ୍ଧ ସମୟରେ ବ୍ରିଟିଶମାନଙ୍କଦ୍ୱାରା ନିର୍ମିତ ହେଇଥିଲା । ଏହା ନିକଟରେ ଅଧୁନା ବ୍ରହ୍ମପୁର ବିଶ୍ୱବିଦ୍ୟାଳୟର କେମ୍ପସ ରହିଛି ।
୪୦ ଏକର ପରିମିତ ସ୍ଥାନରେ ଥିବା ଏହି ବିମାନ ବନ୍ଦର ବର୍ତ୍ତମାନ ରାଜ୍ୟ ସରକାରଙ୍କ ପବ୍ଲିକ ୱର୍କ ବିଭାଗ ଅଧୀନରେ ଅଛି । ଏହାର ରନୱେର ଦୈର୍ଘ୍ୟ ୭୫୦ ମିଟର ଓ ଏହା ଓଡ଼ିଶା ସରକାରଙ୍କଦ୍ୱାରା ସାମୟିକ ଭାବେ ବ୍ୟବହାର ଓ ମରାମତିକରଣ ହେଇଥାଏ । ଏହା ନିକଟରେ ଏକ ହେଲିପ୍ୟାଡ଼ ମଧ୍ୟ ରହିଛି ।
ଏହି ରନ ୱେ ସମୟ ସମୟରେ ଓଡ଼ିଶା ସରକାର, କେନ୍ଦ୍ର ପ୍ରତିରକ୍ଷା ବିଭାଗ , ବେସରକାରୀ ପ୍ରତିଷ୍ଠାନମାନଙ୍କଦ୍ୱାରା ବ୍ୟବହୃତ ହେଇଥାଏ, ଏଠାରେ ରାଜ୍ୟ ସରକାର ରାଜ୍ୟର ଦ୍ୱିତୀୟ ବିମାନ ଚାଳନା ପ୍ରଶିକ୍ଷଣ କେନ୍ଦ୍ର ମଧ୍ୟ ଖୋଲିବାର ବ୍ୟବସ୍ଥା କରୁଛନ୍ତି ।
ବାହାର ଲିଙ୍କ
ଶ୍ରେଣୀ:ଓଡ଼ିଶାରେ ଥିବା ବିମାନ ବନ୍ଦର
ପ୍ରସକା ଶ୍ରୀପତି
ପ୍ରସକା ଶ୍ରୀପତି (୧ ଜୁଲାଇ ୧୯୪୩ – ୨୦ ଅଗଷ୍ଟ ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଷମ କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ପ୍ରସକା ଶ୍ରୀପତି ୧୯୪୧ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରାସକା ମୁଗୁରି ଓ ପତ୍ନୀଙ୍କ ନାମ ପ୍ରାସକା ଅଳକା ।
ରାଜନୈତିକ ଜୀବନ
ପ୍ରସକା ଶ୍ରୀପତି ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ଆଧାର
ଶ୍ରେଣୀ:୧୯୪୩ ଜନ୍ମ ଶ୍ରେଣୀ:୧୯୮୩ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:କୋରାପୁଟ ଜିଲ୍ଲାର ଲୋକ ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଅର୍ଜୁନ ଦାସ (୧୯୫୭ ଜନ୍ମ)
ଅର୍ଜୁନ ଦାସ (ଜନ୍ମ: ୧୬ ନଭେମ୍ବର ୧୯୫୭) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଞ୍ଝାରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ରାଜନୈତିକ ଜୀବନ
ଅର୍ଜୁନ ଦାସ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଆଧାର
ଶ୍ରେଣୀ:୧୯୫୭ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଯାଜପୁର ଜିଲ୍ଲାର ଲୋକ ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ହେମା ଉପାଧ୍ୟାୟ
ହେମା ଉପାଧ୍ୟାୟ (ଜନ୍ମ ହେମା ହିରାନୀ; ୧୯୭୨ – ଡିସେମ୍ବର ୧୧ ୨୦୧୫) ମୁମ୍ବାଇରେ ରହୁଥିବା ଜଣେ ଭାରତୀୟ ଚିତ୍ରକାର । ସେ ଛାୟାଚିତ୍ର ଓ ମୂର୍ତ୍ତି ସ୍ଥାପନା ପାଇଁ ଜଣାଶୁଣା ଥିଲେ । ସେ ୧୯୯୮ରୁ ୨୦୧୫ରେ ତାଙ୍କର ମୃତ୍ୟୁ ହେବା ପର୍ଯ୍ୟନ୍ତ ଚଳଚଞ୍ଚଳ ଥିଲେ ।
ବ୍ୟକ୍ତିଗତ ଜୀବନ
ବରୋଦାରେ ଜନ୍ମ ହୋଇଥିବା ହେମା ହିରାନୀ, ୧୯୯୨ ମସିହାରେ ଭବିଷ୍ୟତର ସ୍ୱାମୀ ଓ ଚିତ୍ରକର ଚିନ୍ତନ ଉପାଧ୍ୟାୟଙ୍କୁ ଭେଟିଥିଲେ । ସେମାନେ ୧୯୯୮ ମସିହାରେ ବିବାହ କରି ମମ୍ବାଇରେ ରହିଥିଲେ ।୨୦୧୦ରେ ବିବାହ ବିଛ୍ଛେଦ ପାଇଁ ଆବେଦନ କରିବା ପୁର୍ବରୁ ସେମାନେ ଏକାଠି ବ‌ହୁତ ପ୍ରଦର୍ଶନୀରେ କାମ କରିଥିଲେ । ସରକାରୀ ଭାବେ ସେମାନେ ୨୦୧୪ରେ ବିଛ୍ଛେଦ ହୋଇଥିଲେ । ଚିନ୍ତନ ପରେ ଦିଲ୍ଲୀ ଚାଲିଯାଇଥିଲେ; ଓ ହେମା ଜୁହୁ-ତାରା ରାସ୍ତାରେ ଥିବା ସେମାନଙ୍କର ଫ୍ଲାଟ୍‌ରେ ରହିଥିଲେ ।
ଆଗୁଆ କାମ
୨୦୦୧ ମସିହାରେ ଗ୍ୟାଲେରି ଚେମୌଲ୍‌ଡ୍, (ବର୍ତ୍ତମାନ ଚେମୌଲ୍‌ଡ୍ ପ୍ରାସ୍‌କୋର୍ଟ୍ ରାସ୍ତା, ମୁମ୍ବାଇ)ରେ ସ୍ୱିଟ୍ ସ୍ୱିଟ୍ ମେମୋରିଜ୍ ନାମରେ ନିଜର ପ୍ରଥମ ଏକ‌କ ପ୍ରଦର୍ଶନ କରିଥିଲେ । ଏଥିରେ କାଗଜରେ ମିଶ୍ରଣ କାମର ପ୍ରଦର୍ଶନ କରିଯାଇଥିଲା ।ଏଥିରେ ୧୯୯୮ରେ ବମ୍ବେ ଆସିବା ପରେ, ସ୍ଥାନାନ୍ତରୀକରଣକୁ ନେଇ ଥିବା ତାଙ୍କର ମନୋବୃତ୍ତିକୁ ନେଇ କରିଥବେ ଚିତ୍ର ସ୍ଥାନ ପାଇଥିଲା । ମୁଖ୍ୟତଃ ତାଙ୍କ ଚିତ୍ରରେ, ନିର ଛୋଟ ଛୋଟ ଚିତ୍ର ହିଁ ସ୍ଥାନ ପାଇଥିଲା ।
୨୦୦୧ରେ ହେମା ଆର୍ଟ୍‌ସ୍ପେସ୍, ସିଡନୀରେ ତାଙ୍କର ପ୍ରଥମ ଆନତର୍ଜାତୀୟ ଏକ‌କ ପ୍ରଦର୍ଶନ କରିଥିଲେ ଓ ମର୍ଡନ୍ ଆର୍ଟ୍, ବ୍ରିସ୍‌ବେନ୍, ଅଷ୍ଟ୍ରେଲିଆରେ ଦି ନିମ୍ଫ ଏଣ୍ଡ୍ ଦି ଅଡଲ୍ଟ (ଦଶମ ଆନ୍ତର୍ଜାତୀୟ ଟ୍ରିଏନିଆଲ୍‌, ଭାରତ)ରେ ମଧ୍ଧ୍ୟ ପ୍ରଦର୍ଶିତ ହୋଇଥିଲା, ଯେଉଁଥିରେ ଅସରପାର ୨୦୦୦ଟି ପ୍ରସ୍ତର ମୂର୍ତ୍ତି କରିଥିଲେ । ଏଥିରେ ଯୁଦ୍ଧର ଫଳାଫଳ ଉପରେ ଭାବିବା ପାଇଁ ପ୍ରେରଣା ଦିଆଯାଇଥିଲା ।
ଚିନ୍ତନ ଉପାଧ୍ୟାୟଙ୍କ ସ‌ହ ମିଶି ମେଡ୍ ଇନ୍ ଚାଇନା ନାମକ ଏକ ପ୍ରଦର୍ଶନୀ କରିଥିଲେ, ଯେଉଁଥିରେ ବ୍ୟାପକ ଉପଭୋକ୍ତାବାଦ, ଜଗତୀକରଣ ଓ ଏହା ଦ୍ୱ୍ର୍ ହେଉଥିବା କ୍ଷତି ବର୍ଣ୍ଣନା କରାଯାଇଥିଲା । ତାଙ୍କର ପରବର୍ତ୍ତୀ ପ୍ରଦର୍ଶନୀ ୨୦୦୬ରେ ଚିକାଗୋ ସାଂସ୍କୃତିକ କ୍ଷେତ୍ରରେ ଥିଲା, ଯାହାର ଶିର୍ଷକ ଥିଲା ମମ୍ମି ଓ ସେ ଏହାକୁ ତାଙ୍କର ମା' ବୀଣା ହିରାନୀଙ୍କ ସ‌ହ ମିଶି କରିଥିଲେ ।
ମ୍ୟୁଜିୟମ୍ ପ୍ରଦର୍ଶନୀ
୨୦୦୪ ପରଠାରୁ, ହେମା ଉପାଧ୍ୟାୟ ବିଭିନ୍ନ ଦଳ ସ‌ହ ବିଭିନ୍ନ ପ୍ରଦର୍ଶନୀ କରିଥିଲେ, ଯଥା: ଉଲ୍ଲେନ୍‌ସ୍ ସେଣ୍ଟର୍ ଫର୍ କଣ୍ଟେମ୍ପରରି ଆର୍ଟ୍ ବେଜିଂ, ଚାଇନା, ନ୍ୟାସ୍‌ନାଲ୍ ପୋର୍ଟ୍ରେଟ୍ ଗ୍ୟାଲେରି, କାନ୍‌ବେରା, ଅଷ୍ଟ୍ରେଲିଆ, ସେଣ୍ଟର୍ ପୋମ୍ପିଡୌ, ପ୍ୟାରିସ୍, ଫ୍ରାନ୍ସ୍, ମ୍ୟୁଜିୟମ୍ ଅନ୍ ଦି ସିମ୍, ଜେରୁଜେଲମ୍, ଇସ୍ରାଏଲ୍, ମାର୍କୋ ମ୍ୟୁଜିୟମ୍, ରୋମ୍, ଇଟାଲି,ଆଇଭିଏଏମ୍, ଭାଲେନ୍ସିଆ, ସ୍ପେନ୍, ମାର୍ଟ୍ ମ୍ୟୁଜିୟମ୍, ଇଟାଲୀ, ମୋରୀ ଆର୍ଟ୍ ମ୍ୟୁଜିୟମ୍, ଟୋକିଓ, ଜାପାନ୍, ହ୍ୟାଙ୍ଗର ବିକୋକା, ମିଲାନ୍, ଇଟାଲି, ଚିକାଗୋ କଲ୍‌ଚର୍ ସେଣ୍ଟର, ଚିକାଗୋ, ୟୁଏସ୍ଏ, ଫୁକୁଓକା ଅସିଆନ୍ ଆର୍ଟ୍ ମ୍ୟୁଜିୟମ୍, ଫୁକୋକା, ଜାପାନ୍ ।
ଜରାସନ୍ଧ
ଜରାସନ୍ଧ ମହାଭାରତ କାଳର ମଗଧର ରାଜା ତଥା ବୃହଦ୍ରଥଙ୍କ ବଂଶଧର ଥିଲେ । ସମ୍ରାଟ ଜରାସନ୍ଧ ଅନେକ ରାଜାଙ୍କୁ ତାଙ୍କ କାରାଗାରରେ ବନ୍ଦୀ କରି ରଖିଥିଲେ, ତେବେ ସେ କାହାକୁ ହତ୍ୟା କରି ନ ଥିଲେ । ଏହାର କାରଣ ଥିଲା ଯେ ସେ ଚକ୍ରବର୍ତ୍ତୀ ସମ୍ରାଟ ହେବାକୁ ଇଚ୍ଛା କରି ଏହି ରାଜାମାନଙ୍କୁ ବନ୍ଦୀ କରି ରଖିଥିଲେ ଯଦ୍ୱାରା ଯେଉଁ ଦିନ ବନ୍ଦୀ ହେବା ରାଜାଙ୍କ ସଂଖ୍ୟା ୧୦୧ରେ ପହଞ୍ଚିଲେ ସେ ମହାଦେବଙ୍କୁ ଖୁସି କରିବା ପାଇଁ ସେମାନଙ୍କୁ ବଳିଦାନ ଦେଇ ପାରିବେ ।
ସେ ମଥୁରାର ରାଜା କଂସଙ୍କ ଶ୍ୱଶୁର ତଥା ନିକଟତମ ବନ୍ଧୁ ଥିଲେ, ତାଙ୍କର ଦୁଇ ଝିଅ ଅସିତ ଏବଂ ପ୍ରମିତ କଂସଙ୍କୁ ବିବାହ କରିଥିଲେ । ଶ୍ରୀକୃଷ୍ଣଙ୍କଠାରୁ କଂସ ହତ୍ୟାକାଣ୍ଡର ପ୍ରତିଶୋଧ ନେବାକୁ ସେ ୧୮ ଥର ମଥୁରା ଉପରକୁ ଆକ୍ରମଣ କରିଥିଲେ କିନ୍ତୁ ଏହି କାରଣରୁ ଭଗବାନ କୃଷ୍ଣଙ୍କୁ ମଥୁରା ଛାଡି ଦ୍ୱାରିକା ଯିବାକୁ ପଡିଥିଲା ।
ବଲାଙ୍ଗୀର ଏଆରଷ୍ଟ୍ରିପ
ବଲାଙ୍ଗୀର ଏଆରଷ୍ଟ୍ରିପ ଭାରତର ଓଡ଼ିଶାସ୍ଥିତ ବଲାଙ୍ଗିର ଜିଲ୍ଲାର ସଦର ମହକୁମାଠାରେ ଅବସ୍ଥିତ ଏକ ବିମାନ ଅବତରଣ ସ୍ଥଳ । ଏହା ଏକ ବେସରକାରୀ/ସର୍ବସାଧାରଣ ବିମାନ ବନ୍ଦର । ଏହା ନିକଟସ୍ଥ ବିମାନ ଅବତରଣ ସ୍ଥଳ/ବିମାନବନ୍ଦର ଭବାନୀପାଟଣାର ଉତ୍କେଲା ଏଆରଷ୍ଟ୍ରିପ ।
ଆଧାର
ଶ୍ରେଣୀ:ବଲାଙ୍ଗୀର ଜିଲ୍ଲା ଶ୍ରେଣୀ:ଓଡ଼ିଶା ଭୌଗଳିକ ମୁଣ୍ଡିଆ ପ୍ରସଙ୍ଗସମୂହ ଶ୍ରେଣୀ:ଓଡ଼ିଶାରେ ଥିବା ବିମାନ ବନ୍ଦର
ଜରାସନ୍ଧ
ଜନ୍ମ
ଜରାସନ୍ଧଙ୍କ ପିତା ରାଜା ବୃହଦ୍ରଥ କାଶୀ ରାଜାଙ୍କର ଦୁଇ ଯାଆଁଳା ଝିଅଙ୍କୁ ବିବାହ କରିଥିଲେ । ବୃହଦ୍ରଥ ଉଭୟ ପତ୍ନୀଙ୍କୁ ସମାନ ଭାବରେ ଭଲ ପାଉଥିଲେ କିନ୍ତୁ ତାଙ୍କର କୌଣସି ସନ୍ତାନ ସନ୍ତତି ନ ଥିବାରୁ ସେ ଦୁଃଖୀ ଥିଲେ । ଥରେ ଋଷି ଚଣ୍ଡକୌଶିକ ତାଙ୍କ ରାଜ ଉଆସକୁ ଆସି ତାଙ୍କ ଅତିଥି ହେବା ଅବସରରେ ପୁତ୍ରାର୍ଥେ ରାଜାଙ୍କୁ ଏକ ଫଳ ଉପହାର ସ୍ୱରୂପ ଦେଲେ । ଅର୍ଥାତ ଆଶୀର୍ବାଦର ସେହି ଫଳ ଗ୍ରହଣ କରିବାଦ୍ୱାରା ରାଣୀ ପୁତ୍ରବତୀ ହେବେ । ରାଜା ସେହି ଫଳକୁ ସମାନ ଭାବରେ ଭାଗ କରି ଦୁଇ ପତ୍ନୀଙ୍କୁ ଦେଲେ । ଖୁବ୍ ଶୀଘ୍ର ଉଭୟ ପତ୍ନୀ ଗର୍ଭବତୀ ହେଲେ ଏବଂ ମାନବ ଶରୀରର ଦୁଇଟି ଅଧାଅଂଶ ଉଭୟ ରାଣୀ ଜନ୍ମ କଲେ । ଏହି ଦୁଇଟି ଅର୍ଦ୍ଧ ଶରୀର ବିଶିଷ୍ଟ ଶିଶୁ ଦେଖିବାକୁ ଅତ୍ୟନ୍ତ ଭୟଙ୍କର ଥିଲେ । ତେଣୁ ବୃହଦ୍ରଥ ଏମାନଙ୍କୁ ଜଙ୍ଗଲରେ ଫିଙ୍ଗିଦେବାକୁ ଆଦେଶ ଦେଲେ । ଜାରା ନାମକ ଜଣେ ରାକ୍ଷସୀ ସେହି ସମୟରେ ଏହି ଅର୍ଦ୍ଧଶିଶୁ ଦୁଇଟି ପାଇଲେ ଏବଂ ପ୍ରତ୍ୟେକକୁ ଦୁଇ ହାତରେ ଧରିଥିଲେ । ଯେତେବେଳେ ସେ ଧରିଥିବା ଦୁଇ ଅର୍ଦ୍ଧ ଶିଶୁଙ୍କୁ ଦୁଇ ହାତରେ ଯୋଡ଼ି ଧରିଲେ, ଦେଖାଗଲା ଯେ ଦୁଇଟି ଖଣ୍ଡ ଯୋଡ଼ିହୋଇ ଏକ ଜୀବନ୍ତ ସନ୍ତାନକୁ ଦେଲା । ପିଲାଟି ଜୋରରେ କାନ୍ଦିବାକୁ ଲାଗିଲା ଯାହା ଜାରା ପାଇଁ ଆତଙ୍କ ସୃଷ୍ଟି କଲା । ସ୍ତନ୍ୟପାନ କରି ପିଲାଟିକୁ ବଞ୍ଚାଇବା ତା ପକ୍ଷରେ ସମ୍ଭବ ନ ଥିବାରୁ ସେ ଏହାକୁ ରାଜାଙ୍କୁ ଦେଲେ ଏବଂ ଶିଶୁଟିକୁ ପାଇବାର ସମସ୍ତ ବୃତ୍ତାନ୍ତ ବୁଝାଇ କହିଲେ । ରାଜା ବର୍ତ୍ତମାନ ନିଜ ପୁତ୍ରକୁ ଫେରିପାଇ ଅତ୍ୟନ୍ତ ଖୁସି ହେଲେ ।
ମୃତ୍ୟୁ
ଅଙ୍ଗ ରାଜ୍ୟର ରାଜା ହେବା ପରେ କର୍ଣ୍ଣ ଅଙ୍ଗ ଦେଶର ପ୍ରଜାଙ୍କୁ ମଗଧ ନରେଶଙ୍କ ଅନ୍ୟାୟ ଅତ୍ୟାଚାରରୁ ମୁକ୍ତ କରିବା ନିମିତ୍ତ ଜରାସନ୍ଧ ସହିତ ଯୁଦ୍ଧ ଆରମ୍ଭ କରିଥିଲେ । ଏହି ଯୁଦ୍ଧ ଲଗାତାର ୫୦୦ ଦିନ ଧରି ଚାଲିଥିଲା ​​। ଏହି ଯୁଦ୍ଧର ଶେଷ ଦିବସରେ କର୍ଣ୍ଣ ଜରାସନ୍ଧଙ୍କୁ କହିଥିଲେ ଯେ ତାଙ୍କର ମୃତ୍ୟୁଭେଦ କର୍ଣ୍ଣଙ୍କୁ ଜଣା । ତାଙ୍କୁ ଶରୀରର ମଧ୍ୟଭାଗରୁ ଦୁଇଫାଳ କରି ହତ୍ୟା କରାଯାଇପାରେ । ତା’ପରେ ଜରାସନ୍ଧ ତାଙ୍କ ପରାଜୟକୁ ସ୍ୱୀକାର କଲେ ଏବଂ ଏହାଦ୍ୱାରା ତାଙ୍କର ମୃତ୍ୟୁଭେଦ ଆଉ ରହସ୍ୟ ହୋଇ ରହି ନ ଥିଲା ।
ଇନ୍ଦ୍ରପ୍ରସ୍ଥ ନଗର ନିର୍ମାଣ କାର୍ଯ୍ୟ ସମାପ୍ତ ହେବା ପରେ ଦିନେ ନାରଦ ମୁନି ତାଙ୍କ ପିତାଙ୍କ ବାର୍ତ୍ତା ମହାରାଜା ଯୁଧିଷ୍ଠିରଙ୍କୁ କହିଥିଲେ ଯେ ସେ ରାଜସୁୟ ଯଜ୍ଞ କରନ୍ତୁ । ଯେତେବେଳେ ମହାରାଜ ଏହି ବିଷୟରେ ଶ୍ରୀକୃଷ୍ଣଙ୍କ ସହ କଥା ହେଲେ, ସେତେବେଳେ ସେ ମଧ୍ୟ ଯୁଧିଷ୍ଠିରଙ୍କୁ ରାଜସୁୟ ଯଜ୍ଞ କରିବାକୁ ଉତ୍ସାହିତ କରିଥିଲେ । କିନ୍ତୁ ମହାରାଜ ଯୁଧିଷ୍ଠିର ଚକ୍ରବର୍ତ୍ତୀ ସମ୍ରାଟ ହେବାରେ କେବଳ ଗୋଟିଏ ବାଧା ଥିଲା, ଏହି ଯେ ମଗଧ ନରେଶ ଜରାସନ୍ଧଙ୍କୁ ପରାସ୍ତ କରିବା ବିନା ସେ ସମ୍ରାଟ ହୋଇପାରିବେ ନାହିଁ । ପୁଣି ଜରାସନ୍ଧଙ୍କୁ ଯୁଦ୍ଧ ୟେତ୍ରରେ ପରାସ୍ତ କରିବା ଏତେଟା ସହଜ ନ ଥିଲା । ଏହି ସମସ୍ୟାର ସମାଧାନ ପାଇଁ ଶ୍ରୀକୃଷ୍ଣ, ଭୀମ ଏବଂ ଅର୍ଜୁନଙ୍କ ସହ ସେମାନେ ନିଜକୁ ବ୍ରାହ୍ମଣ ରୂପି ଛଦ୍ମବେଶରେ ମଗଧ ଦେଶକୁ ଗଲେ । ସେଠାରେ ପହଞ୍ଚିବା ପରେ ଜରାସନ୍ଧ ତାଙ୍କୁ ବ୍ରାହ୍ମଣ ବୋଲି ଭାବି କିଛି ମାଗିବାକୁ କହିଥିଲେ, କିନ୍ତୁ ସେତେବେଳେ ବ୍ରାହ୍ମଣ ବେଶଧାରୀ ଶ୍ରୀକୃଷ୍ଣ କହିଥିଲେ ଯେ ତାଙ୍କର ଦୁଇ ବନ୍ଧୁଙ୍କ ମୌନବ୍ରତ ଅର୍ଧରାତ୍ରୀରେ ହିଁ ସମାପ୍ତ ହେବା ଏବଂ ତା ପରେ ହିଁ ସେମାନେ କିଛି ମାଗିବେ । ତା’ପରେ ଜରାସନ୍ଧ ସେମାନଙ୍କୁ ଏକ କୋଠରୀରେ ଅତିଥି ଭାବେ ରଖି ମଧ୍ୟରାତ୍ରିରେ ଆସି ତାଙ୍କୁ ସାକ୍ଷାତ କରିବାକୁ ପ୍ରତିଶ୍ରୁତି ଦେଇଥିଲେ ।
ଜରାସନ୍ଧକୁ ହତ୍ୟା କରି ତିନିଜଣ ତାଙ୍କ କାରାଗାରରେ ଥିବା ସମସ୍ତ ରାଜାଙ୍କୁ ମୁକ୍ତ କଲେ ଏବଂ ଶ୍ରୀକୃଷ୍ଣ ଜରାସନ୍ଧଙ୍କ ପୁତ୍ର ସହଦେବଙ୍କୁ ମଗଧର ରାଜା କଲେ । ପରବର୍ତ୍ତୀ ସମୟରେ ସହଦେବ ମହାଭାରତ ଯୁଦ୍ଧରେ ପାଣ୍ଡବଙ୍କୁ ସମର୍ଥନ କରିଥିଲେ ।
ଅଧିକ ତଥ୍ୟ
ଶ୍ରେଣୀ:ମହାଭାରତର ଚରିତ୍ର
ରେୱାରି
ଭୌଗଳିକ ଅବସ୍ଥିତି
୨୮.୧୯୯୦ ଉତ୍ତର ଅକ୍ଷାଂଶ ଓ ୭୬.୬୧୮୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୧୨୦୧୬ ଅଟେ । ସେଥି ମଧ୍ୟରୁ ୫୨.୯୯% ଜଣ ପରୁଷ ହୋଇଥିବା ବେଳେ ୪୭.୦୧% ଜଣ ନାରୀ ଅଟନ୍ତି । ର ସାକ୍ଷରତା ହାର ୬୫.୮୫% ଅଟେ । ଏହା ଜାତୀୟ ହାରଠାରୁ -୧.୦୧% ପ୍ରତିଶତ କମ ଅଟେ । ସେଥିରୁ ୪୦.୧୯% ପ୍ରତିଶତ ପୁରୁଷ ଓ ୨୫.୬୭% ନାରୀ ଅଟନ୍ତି । ୧୫.୩୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ହିନ୍ଦୀ ର ସରକାରୀ ଭାଷା ଅଟେ ।
ବାହାର ଲିଙ୍କ
ଶ୍ରେଣୀ:ହରିୟାଣାର ସହର ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ2
ତ୍ରିନାଥ ସାମନ୍ତରାୟ
ତ୍ରିନାଥ ସାମନ୍ତରାୟ (୨୩ ନଭେମ୍ବର ୧୯୨୧ - ୨୬ ଜୁଲାଇ ୨୦୦୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୧ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଖଲ୍ଲିକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୮ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ତ୍ରିନାଥ ୧୯୨୧ ମସିହାର ନଭେମ୍ବର ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶିବରାମ ସାହୁ ଓ ପତ୍ନୀଙ୍କ ନାମ ହେମା ସାମନ୍ତରାୟ ।
ରାଜନୈତିକ ଜୀବନ
ତ୍ରିନାଥ ଓଡ଼ିଶା ରାଜନୀତିରେ ପ୍ରଥମେ ଉତ୍କଳ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ପରେ ଭାରତୀୟ ଜାତୀୟ କଂଗ୍ରେସ (ଇ)ର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ ।
ମୃତ୍ୟୁ
ତ୍ରିନାଥ ୨୦୦୦ ମସିହାର ଜୁଲାଇ ୨୬ ତାରିଖରେ ୭୮ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୨୧ ଜନ୍ମ ଶ୍ରେଣୀ:୨୦୦୦ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଡିସେମ୍ବର
ଗ୍ରେଗୋରିଆନ୍ କ୍ୟାଲେଣ୍ଡର ଅନୁଯାୟୀ ଡିସେମ୍ବର ହେଉଛି ବର୍ଷର ଦ୍ୱାଦଶ ଏବଂ ଶେଷ ମାସ, ଏବଂ ସାତୋଟି ୩୧ ଦିନିଆ ମାସ ମଧ୍ୟରୁ ଗୋଟିଏ । ଲାଟିନ୍ ଭାଷାରେ, ଡିସେମ୍ (decem) ଅର୍ଥ ହେଉଛି "ଦଶ" । ଜାନୁଆରୀ ଓ ଫେବୃଆରୀ ମାସ ଯୋଡ଼ିହେବା ପୂର୍ବରୁ ଡିସେମ୍ବର ହିଁ ରୋମାନ୍ କ୍ୟାଲେଣ୍ଡରର ଦଶମ ମାସ ଥିଲା । ଡିସେମ୍ବର ସହିତ ଜଡ଼ିତ ଫୁଲ ହେଉଛି ହୋଲି କିମ୍ବା ନରସିସସ୍ । ଡିସେମ୍ବର ମାସର ଉତ୍ତର ଗୋଲାର୍ଦ୍ଧରେ ଦିନର ସମୟ ସବୁଠାରୁ କମ୍ (ସୂର୍ଯ୍ୟ କିରଣ ସମୟ) ଏବଂ ଦକ୍ଷିଣ ଗୋଲାର୍ଦ୍ଧରେ ଦିନର ସମୟ ଦୀର୍ଘତମ ହୋଇଥାଏ ।
ଆଧାର
ଶ୍ରେଣୀ:ମାସ
ଅକ୍ଟୋବର
ଗ୍ରେଗୋରିଆନ୍ କ୍ୟାଲେଣ୍ଡର ଅନୁଯାୟୀ ଅକ୍ଟୋବର ହେଉଛି ବର୍ଷର ଦଶମ ମାସ, ଏବଂ ସାତୋଟି ୩୧ ଦିନିଆ ମାସ ମଧ୍ୟରୁ ଷଷ୍ଠ ମାସ । ଲାଟିନ୍ ଭାଷାରେ, ଅକ୍ଟୋ (octo) ଅର୍ଥ ହେଉଛି "ଆଠ" । ଜାନୁଆରୀ ଓ ଫେବୃଆରୀ ମାସ ଯୋଡ଼ିହେବା ପୂର୍ବରୁ ଅକ୍ଟୋବର ହିଁ ରୋମାନ୍ କ୍ୟାଲେଣ୍ଡରର ଅଷ୍ଟମ ମାସ ଥିଲା । ଅକ୍ଟୋବର ସାଧାରଣତଃ ଦକ୍ଷିଣ ଗୋଲାର୍ଦ୍ଧର କିଛି ଅଂଶରେ ବସନ୍ତର ଋତୁ ଏବଂ ଉତ୍ତର ଗୋଲାର୍ଦ୍ଧର କିଛି ଅଂଶରେ ଶରତ ଋତୁ ସହିତ ଜଡ଼ିତ ।
ଆଧାର
ଶ୍ରେଣୀ:ମାସ
ବାରବାଟି-କଟକ (ବିଧାନ ସଭା ନିର୍ବାଚନ ମଣ୍ଡଳୀ)
ବାରବାଟି-କଟକ (କ୍ରମିକ ସଂଖ୍ୟା: ୯୦) କଟକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: କଟକ ମହାନଗର ନିଗମର କିଛି ଅଂଶ ।
ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଦେବାଶିଷ ସାମନ୍ତରାୟ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ମହମ୍ମଦ ମୋକିମଙ୍କଠାରୁ ୧୪୨୯୮ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଈଛନ୍ତି।
ନିର୍ବାଚିତ ବିଧାୟକଗଣ
୨୦୦୯ରେ ନୂତନ ଭାବେ ଗଠିତ ଏହି ନିର୍ବାଚନ ମଣ୍ଡଳୀରେ କେବଳ ତିନିଥର ନିର୍ବାଚନ ଅନୁଷ୍ଠିତ ହୋଇଛି । ପୂର୍ବରୁ ଏହା କଟକ ସିଟି ନିର୍ବାଚନ ମଣ୍ଡଳୀ ଭାବେ ପରିଚିତ ହେଉଥିଲା ।
୨୦୦୯ ନିର୍ବାଚନ ଫଳାଫଳ
ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଦେବାଶିଷ ସାମନ୍ତରାୟ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁରେଶ ମହାପାତ୍ରଙ୍କଠାରୁ ୨୫୦୦୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।
ଆଧାର
ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ ଶ୍ରେଣୀ:କଟକ ଜିଲ୍ଲା
ସେପ୍ଟେମ୍ବର
ଗ୍ରେଗୋରିଆନ୍ କ୍ୟାଲେଣ୍ଡର ଅନୁଯାୟୀ ସେପ୍ଟେମ୍ବର ହେଉଛି ବର୍ଷର ନବମ ମାସ, ଏବଂ ଚାରୋଟି ୩୦ ଦିନିଆ ମାସ ମଧ୍ୟରୁ ତୃତୀୟ ମାସ । ଲାଟିନ୍ ଭାଷାରେ, ସେପ୍ଟେମ୍ (septem) ଅର୍ଥ ହେଉଛି "ସପ୍ତମ" । ଜାନୁଆରୀ ଓ ଫେବୃଆରୀ ମାସ ଯୋଡ଼ିହେବା ପୂର୍ବରୁ ସେପ୍ଟେମ୍ବର ହିଁ ରୋମାନ୍ କ୍ୟାଲେଣ୍ଡରର ସପ୍ତମ ମାସ ଥିଲା । ଉତ୍ତର ଗୋଲାର୍ଦ୍ଧରେ, ଶରତ ଋତୁର ଆରମ୍ଭ ସାଧାରନତଃ ସେପ୍ଟେମ୍ବର ୧ରେ ହେଉଥିବା ବେଳେ ଦକ୍ଷିଣ ଗୋଲାର୍ଦ୍ଧରେ, ବସନ୍ତ ଋତୁର ଆରମ୍ଭ ୧ସେପ୍ଟେମ୍ବରରେ ।
ଆଧାର
ଶ୍ରେଣୀ:ମାସ
ବ୍ରୁସେଲୋସିସ
ବ୍ରୁସେଲୋସିସ ରୋଗ ବ୍ରୁସେଲା ଶ୍ରେଣୀର ଏକ ପ୍ରକାର ଜୀବାଣୁ ସଂକ୍ରମଣ ଯୋଗୁ ହୁଏ । ଏହାର ଲକ୍ଷଣ ମଧ୍ୟରେ ଜ୍ୱର, ମୁଣ୍ଡ ବିନ୍ଧା, ମାଂସପେଶୀ ଯନ୍ତ୍ରଣା ଏବଂ ଗଣ୍ଠି ଯନ୍ତ୍ରଣା ହୋଇପାରେ। ଲକ୍ଷଣ ସାଧାରଣତଃ ସଂସ୍ପର୍ଶରେ ଆସିବାର ୨ରୁ ୪ ସପ୍ତାହ ପରେ ଆରମ୍ଭ ହୁଏ ଏବଂ ଏହା ହଠାତ୍ ବା ଧୀରେ ଧୀରେ ଆରମ୍ଭ ହୋଇପାରେ । ବିନା ଚିକିତ୍ସାରେ ଏହି ସଂକ୍ରମଣ ବର୍ଷ ବର୍ଷ ଧରି ରହିପାରେ। ରୋଗ ଜଟିଳ ହେଲେ ମଧ୍ୟରେ ଅଣ୍ଡ ପ୍ରଦାହ, ଏଣ୍ଡୋକାର୍ଡ଼ାଇଟିସ, ସ୍ୱତଃ ଗର୍ଭପାତ, ସେପ୍ଟିକ୍ ଆର୍ଥ୍ରାଇଟିସ୍ କିମ୍ବା ପ୍ଲୀହା ବୃଦ୍ଧି ହୋଇପାରେ ।
ମଣିଷକୁ ସାଧାରଣଃ ସଂକ୍ରମିତ କରୁଥିବା ଚାରି ପ୍ରକାର ନିର୍ଦ୍ଦିଷ୍ଟ ଶ୍ରେଣୀର ବ୍ରୁସେଲାମାନଙ୍କ ନାମ ଯଥାକ୍ରମେ ବ୍ରୁସେଲା ଆବୋର୍ଟସ, ବ୍ରୁସେଲା କାନିସ, ବ୍ରୁସେଲା ମେଲିଟେନସିସ ଓ ବ୍ରୁସେଲା ସୁଇସ । ଏପରି ୧୦ରୁ ୧୦୦ ପ୍ରକାର ଜୀବାଣୁ ଯୋଗୁ ଏହି ରୋଗରେ ମଣିଷ ଆକ୍ରାନ୍ତ ହୋଇପାରନ୍ତି। ସଂକ୍ରମିତ ପ୍ରାଣୀମାନଙ୍କଠାରୁ ଅଣ-ପାସ୍‌ଚୁରାଇଜଡ ଦୁଗ୍ଧଜାତ ଦ୍ରବ୍ୟ ଖାଇବାଦ୍ୱାରା ଏହି ରୋଗ ସାଧାରଣତଃ ବ୍ୟାପିଥାଏ। ଅଣସିଦ୍ଧ ରନ୍ଧା ମାଂସ ଖାଇବା କିମ୍ବା ସଂକ୍ରମିତ ପ୍ରାଣୀମାନଙ୍କ ସହିତ କାମ କରିବା ଯୋଗୁ ମଧ୍ୟ ହୋଇପାରେ। ଲୋକମାନଙ୍କ ମଧ୍ୟରେ କ୍ୱଚିତ୍ ଏହା ବିସ୍ତାର ହୋଇପାରେ | ରକ୍ତ କଲଚର ବା ଆଗ୍ଲୁଟିନେସନ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ  ।
ଆଠ ବର୍ଷରୁ ଅଧିକ ବୟସ୍କ ଲୋକର ଚିକିତ୍ସାରେ ଡକ୍‌ସିସାଇକ୍ଲିନ୍ ଏବଂ ରିଫାମ୍ପିନ ଔଷଧର ମିଶ୍ରଣ ୬ ସପ୍ତାହ ପାଇଁ ଦିଆଯାଏ । ଅଳ୍ପ ବୟସ୍କ ଯୁବକମାନଙ୍କୁ ଟ୍ରାଇମେଥୋପ୍ରିମ/ସଲଫାମେଥୋକ୍‌ସାଜୋଲ ସହିତ ଚିକିତ୍ସା କରାଯାଇପାରେ | ଜଟିଳ ରୋଗ ପାଇଁ ଭିନ୍ନ ଭିନ୍ନ ଆଣ୍ଟିବାୟୋଟିକ୍ ବ୍ୟବହୃତ ହୋଇପାରେ। ବ୍ୟାୟାମ କଲେ ସ୍ୱାସ୍ଥ୍ୟର ପୁନରୁଦ୍ଧାର ତ୍ୱରାନ୍ୱିତ ହୋଇପାରେ | ପ୍ରାୟ ୨% ରୋଗୀଙ୍କର ମୃତ୍ୟୁ ହୋଇଥାଏ।
୨୦୦୯ ମସିହା ସୁଦ୍ଧା ବର୍ଷକୁ ୫୦୦,୦୦୦ରୁ ଅଧିକ ଏହି ରୋଗ ହୋଇଥିବା ରିପୋର୍ଟ କରାଯାଇଛି। ୨୦୧୦ ମସିହାରେ, ଯୁକ୍ତରାଷ୍ଟ୍ରରେ ୧୧୫ଟି ରୋଗ ଚିହ୍ନଟ ହୋଇଥିଲା। ସାଧାରଣତଃ ପ୍ରଭାବିତ ଅଞ୍ଚଳଗୁଡିକ ହେଉଛି ଭୂମଧ୍ୟସାଗରୀୟ ଅଞ୍ଚଳ, ମଧ୍ୟ ଏବଂ ଦକ୍ଷିଣ ଆମେରିକା, ଏସିଆ, ଆଫ୍ରିକା ଏବଂ ମଧ୍ୟ ପୂର୍ବାଞ୍ଚଳ | ପ୍ରଥମେ ୧୭୫୧ ମସିହାରେ ଜର୍ଜ କ୍ଲେଗ‌ହର୍ଣ୍ଣ ଏହି ରୋଗର ବର୍ଣ୍ଣନା କରିଥିଲେ | ସାର ଡେଭିଡ ବ୍ରୁସଙ୍କ ନାମାନୁସାରେ ଏହି ରୋଗର ନାମକରଣ ହୋଇଛି ଯିଏ ୧୮୮୬ ମସିହାରେ ଏହି ରୋଗର ଜୀବାଣୁ ଚିହ୍ନଟ କରିଥିଲେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ମହିଳାମାନଙ୍କ ଅଦଳ-ବଦଳ
ମହିଳାମାନଙ୍କ ଅଦଳ-ବଦଳ ତତ୍ତ୍ୱ ସରାଞ୍ଚନାତ୍ମକର ସିଦ୍ଧାନ୍ତ, ଯାହା Claude Lévi-Strauss ଏବଂ ଅନ୍ୟ ମାନବବିଜ୍ଞାନୀଙ୍କର ମତ ଅଟେ, ଯାହା ସମାଜରେ ଆଜି ମଧ୍ୟ ଅଧିଷ୍ଠିତ ହୋଇ ରହିଛି । ଏହି ପ୍ରକାରରେ ଔପଚାରିକ ଅଦଳ ବଦଳକୁ ମଧ୍ୟ ପାରମ୍ପରିକ ବିବାହ ସମାରୋହରେ ଦେଖାଯାଇଥାଏ, ଯେଉଁଥିରେ କନ୍ୟାକୁ ତା'ର ବାପାଙ୍କଦ୍ୱାରା ବର ପରିବାରକୁ ଦାନ କରି ଦିଆଯାଏ ।
ବିଗତ ବହୁ ବର୍ଷ ତମାମ ଧରି ଭାରତୀୟ ମହିଳା ମାନଙ୍କ ସ୍ଥିତିରେ ଅନେକ ଉଲ୍ଲେଖନୀୟ ପରିବର୍ତ୍ତନ ଘଟିଛି । ସେମାନଙ୍କ ଜୀବନ ଧାରଣ ଶୈଳୀ, ସ୍ୱାଧୀନତା , ସାମାଜିକ ସ୍ଥିତିରେ ବହୁ ଉତ୍ଥାନ ପତନ ଘଟିଛି ।  ଅତି ପ୍ରାଚୀନ କାଳରୁ ମଧ୍ୟମ କାଳ ମଧ୍ୟରେ ତାଙ୍କର ସ୍ଥିତିରେ ଦ୍ରୁତ ଅବନତି ଘଟିଥିଲା । ସେମାନଙ୍କୁ ଅନେକ ଅଧିକାର , ଯାହା ପୁରୁଷମାନେ ପାଉଥିଲେ , ସେଥିରୁ ବଞ୍ଚିତ କରାଯାଉଥିଲା । ଏପରିକି କୁସଂସ୍କାର ବଶତଃ ସେମାନଙ୍କୁ ବିଦ୍ୟାଳୟରେ ପାଠ ପଢ଼ିବା ପାଇଁ ବାରଣ କରାଯାଉଥିଲା ।
ସମାନତା
ସମାନତାର ସରଞ୍ଚନାତ୍ମକ ଦୃଷ୍ଟିକଣକୁ (Lévi-Strauss) "ଲେବୀ ଷ୍ଟ୍ରାସ"ର ସଭ୍ୟକଥନରେ ରଖାଯାଇଛି : "ସମାନତାର ପ୍ରାଥମିକ ସରଞ୍ଚନା"। ଏଥିରେ ସେମାନେ ମୌସ (Mauss)ର ବିଚାରକୁ ଆଦୀମ ସମାଜରେ ଉପହାରର ମହତ୍ତ୍ୱ ବାବଦରେ ସଂଯୁକ୍ତ ରୂପରେ ଯୋଡିଥିଲେ, ଯେଉଁଥିରେ ପାଖାପାଖି ସମ୍ବନ୍ଧୀୟ ପାରିବାରିକ ସମୂହ ବାହାରେ ସାଥିମାନଙ୍କ ଅଦଳ ବଦଳ ପାଇଁ ବର୍ଜନର ଭୂମିକା ରହିଥିଲା । ମହିଳାମାନଙ୍କ ପରିଣାମ ଅଦଳ ବଦଳ ଅପ୍ରତିସମ ରହିଛି, ପୁରୁଷମାନଙ୍କର ସେହି ମହିଳା ମାନଙ୍କ ଉପରେ ଅଧିକାର ରହିଛି ଯାହା ପାରସ୍ପରିକ ନୁହେଁ । ପରିଣାମସ୍ୱରୂପ ସାମାଜିକ ସରଞ୍ଚନାଗୁଡ଼ିକ ଜୀବ ବିଜ୍ଞାନର ମାମଲା ହେବା ବଦଳରେ ମହିଳା ମାନଙ୍କ ଉତ୍ପୀଡନକୁ ଏକ ସାମାଜିକ ନିର୍ମାଣ ରୂପେ ମାନିବା ପାଇଁ ଏକ ରୂପରେଖା ପ୍ରଦାନ କରିଛି ।
ବାଇବେଲ ପିତୃସତ୍ତା
ପ୍ରାଚୀନ ହିବୃ ସଂସ୍କୃତିରେ ପୁରୁଷମାନେ ମହିଳା ସମ୍ପର୍କୀୟମାନଙ୍କର ଅଦଳ ବଦଳ ମାଧ୍ୟମରେ ଅନ୍ୟ ପୁରୁଷମାନଙ୍କ ସହିତ ନିଜ ସମ୍ବନ୍ଧ ସ୍ଥାପନ ପାଇଁ ଆହୁରି କଥାବାର୍ତ୍ତା କରିଥିଲେ । ଏଥିରେ ପୁରୁଣା ନିୟମର ଆଖ୍ୟାନ ଦେଖାଯାଇଥାଏ, ଯଥା: ଜୋଶୁହ, ନ୍ୟାୟାଧୀଶ, ଶାମୁଏଲ ଓ ରାଜାଙ୍କ ପୁସ୍ତକରେ ବିସ୍ତାରିତ ହୋଇଥିବା କାହାଣୀ ସମୂହ ।
ଅପରାଧିକ ଉପଚାର
ଆଫଗାନିସ୍ତାନ ଓ ପାକିସ୍ତାନ ର କ୍ଷେତ୍ରରେ ମହିଳାମାନଙ୍କୁ ଉଧାର (ରୂଣ) କିମ୍ବା ହତ୍ୟା ପରି ଅପରାଧର କ୍ଷତିପୂରଣ ପାଇଁ ଅଦଳ ବଦଳ କରାଯାଇପାରେ । ଏହି ଅଭ୍ୟାସକୁ ସ୍ୱରା (swara) କୁହାଯାଏ । ପାକିସ୍ତାନର ସମ୍ବିଧାନ ଏହାକୁ ୩ରୁ ୧୦ ବର୍ଷର କାରାବାସ ସହିତ ପ୍ରତିବନ୍ଧିତ କରିଥିଲା କିନ୍ତୁ, ଏହି ପ୍ରଥା ଏବେ ମଧ୍ୟ କାର୍ଯ୍ୟକ୍ଷମ ରହିଛି ।
କଳା କ୍ଷେତ୍ରରେ
ପୁରୁଷ ସମ୍ବନ୍ଧ ମୁତାବକ ମହିଳା ମାନଙ୍କ ଅଦଳବଦଳ ଉପନ୍ୟାସ The Great Gatsby ଏବଂ Tropic of Capricornରେ ଏକ ବିଷୟ ରୂପେ ଦେଖାଯାଇଛି । ଏହି ବିଷୟକୁ ଉତ୍ସାହିତ କରିବା ପାଇଁ ଇଣ୍ଡିକେଟ ପ୍ରପୋଜାଲ ଓ ଅନ୍ୟ ମହିଳା-ବାର୍ଟର ଫିଲ୍ମମାନଙ୍କର ଆଲୋଚନା କରାଯାଇଥିଲା ।
ଆଧାର
ଶ୍ରେଣୀ:ମହିଳା ସ୍ୱାସ୍ଥ୍ୟ
ହ୍ରିତିକ ରୋଶନ
ହ୍ରୀତିକ ରୋ଼ଶନ ଜଣେ ହିନ୍ଦୀ ସିନେମା କଳାକାର । ସେ ୧୦ ଜାନୁୟାରୀ ୧୯୭୪ରେ ଜନ୍ମ ହେଇଥିଲେ । "କହୋନ ପ୍ୟାର ହେ" ତାଙ୍କର ପ୍ରଥମ ସିନେମା ଥିଲା । ଏହା ପରେ ସେ କୋଇ ମିଲ ଗୟା,କ୍ରିସ, ଧୂମ୨, ଯୋଦ୍ଧା ଆକବର ,ମିଶନ କାଶ୍ମୀର, ଲକ୍ଷ୍ୟ,ଅଗ୍ନିପଥ, ଗୁଜାରିଶ, ଜିନ୍ଦେଗୀ ନା ମିଲେଗୀ ଦୁବାରାରା,କ୍ରିସ ୩ ଭଳି ପ୍ରମୁଖ ସିନେମାରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ସେ ପ୍ରସିଦ୍ଧ ସିନେମା ନିର୍ଦ୍ଦେଶକ ରାକେଶ ରୋଶନଙ୍କ ପୁଅ । ହ୍ରୀତିକ୍‌ଙ୍କୁ ଗୀତ ଗାଇବାକୁ ଓ ଡାନ୍ସ କରିବାକୁ ବହୁତ ଭଲ ଲାଗେ ।
ଶ୍ରେଣୀ:୧୯୭୪ ଜନ୍ମ ଶ୍ରେଣୀ:ଅଭିନେତା
ଇନାୟତ ହୁସେନ ଭଟ୍ଟି
ଇନାୟତ ହୁସେନ ଭଟ୍ଟି, (୧୨ ଜାନୁଆରୀ ୧୯୨୮ – ୩୧ ମଇ ୧୯୯୯) ଜଣେ ପାକିସ୍ଥାନୀ Pakistani ପ୍ରଚ୍ଛଦପଟ ଗାୟକ, ଅଭିନେତା, ପ୍ର‌ଯୋଜକ, ନିର୍ଦ୍ଦେଶକ, କାହାଣୀ ଲେଖାକ, ସାମାଜିକ କର୍ମୀ, ସ୍ତମ୍ଭକାର, ଧର୍ମ ବିଦ୍ୱାନ ଓ ପଞ୍ଜାବୀ ଭାଷା ଓ‌ ତଥା ସାହିତ୍ୟର ପ୍ରୋତ୍ସାହକ ଥିଲେ ।
ପ୍ରାକ୍ ଜୀବନ ଇତିହାସ
ଭଟ୍ଟି ଗୁଜରାଟ ସ‌ହରରେ ଏକ ପଞ୍ଜାବୀ ପରିବାରରେ ୧୨ ଜାନୁଆରୀ ୧୯୨୮ରେ ଜନ୍ମ ଗ୍ରହଣ କରିଥିଲେ ।
ଡିସେମ୍ବର ୧୯୪୮ ମସିହାରେ ସେ ଲ' ପଢ଼ିବାକୁ ଲାହୋର ଗଲେ ଓ ପ୍ରଥମେ ଲାହୋରର ଏମଏଓ କଲେଜ ହଷ୍ଟେଲରେ ରହିଥିଲେ । ଲାହୋରରେ ପ‌ହଞ୍ଚିବାର କିଛି ମାସ ପରେ ସେ ଲାହୋର ୱାଇଏମସିଏ ହଲର ଅଡିଟୋରିଅମରେ ପ୍ରଥମ ପ୍ରଦର୍ଶନ କରିଥିଲେ । ୱାଇଏମସିଏ ହଲର ଅଡିଟୋରିଅମରେ ପ୍ରଥମ ପ୍ରଦର୍ଶନ ପରେ ସେ ଇଜାଜ ଗିଲାନିଙ୍କ ସ‌ହିତ ଲାହୋରର ରେଡିଓ ପାକିସ୍ଥାନ ଯାଇ ସେଠାରେ ମାଷ୍ଟର ନିଆଜ ହୁସେନ ଶମିଙ୍କ ସ‌ହିତ ସାକ୍ଷାତ କଲେ ଓ ତାଙ୍କର ଶିଶ୍ୟ ହୋଇଗଲେ । ନିଆଜ ହୁସେନ ଶମି ଲାହୋର ରେଡିଓ ପାକିସ୍ଥାନର କମ୍ପୋଜର ଥିଲେ । ମାଷ୍ଟର ନିଆଜ ହୁସେନ ଶମିଙ୍କ ସ‌ହିତ ମିଳାମିଶା ଓ ପ୍ରଶିକ୍ଷଣ ଫଳରେ ସେ ରେଡିଓ ପ୍ରୋଗ୍ରାମରେ ନିୟମିତ ଗାୟକ ଭାବରେ ଭାଗ ନେଲେ । ଲାହୋରର ରେଡିଓ ପାକିସ୍ଥାନରେ ଚରିତ୍ର ଭୂମିକାରେ ବେଳେବେଳେ ଅଭିନୟ କରୁଥିଲେ । "ଆଖିଆଁ" ନାମକ ଏକ ନାଟକରେ ତାଙ୍କୁ ହିରୋ ଭୂମିକାରେ ଅଭିନୟ କରିବାକୁ ନାଟକ-ଲେଖକ ରଫି ପିଅର ସୁଯୋଗ ଦେଲେ ।
ବ୍ୟକ୍ତିଗତ ଜୀବନ
୧୯୫୩ ମସିହାର ଭଟ୍ଟି ମୋହତରମା ଶହିଦା ବାନୁଙ୍କୁ ବିବାହ କରିଥିଲେ, ଯିଏ ଭାରତୀୟ ରେଲୱେଜର ଅବସର ପ୍ରାପ୍ତ ଭାରତୀୟ ଅହମଦ ବିନ ବଟ୍ଟଙ୍କ କନ୍ୟା ଥିଲେ । ମୋହତରମା ଶହିଦା ବାନୁ ୧୨ ମାର୍ଚ୍ଚ ୧୯୯୭ ମସିହାର ମୃତ୍ୟୁ ବରଣ କରିଥିଲେ ।
ଭଟ୍ଟିଙ୍କର ଦୁଇ ପୁଅ ଓ ତିନି ଝିଅ ଥିଲେ, ୭ ନାତି ଓ ୫ ନାତୁଣୀ ଥିଲେ । ତାଙ୍କ ସବା ସାନ ପୁଅ ଚଳଚ୍ଚିତ୍ର, ଟିଭି ଓ ନାଟକରେ ଅଭିନୟ କରନ୍ତି । ତାଙ୍କର ନାତି ଆଘା ଅଲି ଓ ଅଲି ଆବ୍ବାସ ଅଭିନେତା ଅଛନ୍ତି ।
ଭଟ୍ଟିଙ୍କର ସାନ ଭାଇ, ନାଟକୀୟ ନାମ କଇଫୀ, ଜଣେ ଅଭିନେତା ଓ ନିର୍ଦ୍ଦେଶକ ଭାବରେ ମଧ୍ୟ ୧୯୬୦ରୁ ୧୯୯୦ ଶେଷ ପର୍ଯ୍ୟନ୍ତ ଜଣାଶୁଣା ଥିଲେ । ତାଙ୍କ ଜନ୍ମ ନାମ କିଫାୟତ ହୁସେନ ଭଟ୍ଟି (୧୯୪୩ ମସିହାରୁ ୧୩ ମାର୍ଚ୍ଚ ୨୦୦୯) ଥିଲା । ଏହି ଦୁଇ ଭାଇ ଅଭିନୟ ଓ ପ୍ର‌ଯୋଜକ ଭାବରେ ପରିଚିତ ଥିଲେ । ଉଭୟ ଭାଇ ପଞ୍ଜାବୀ ଭାଷାରେ ନିର୍ମିତ ୨୪ଟି ପାକିସ୍ଥାନୀ ଚଳଚ୍ଚିତ୍ରରେ କାମ କରିଥିଲେ । ନିଜ ନାମ ବଦଳରେ ଚଳଚ୍ଚିତ୍ରରେ ସେ କଇଫି ନାମରେ ପରିଚିତ ହେବାକୁ ଭଲ ପାଉଥିଲେ; ସମସ୍ତ ପାକିସ୍ଥାନୀ ଅଫିସ ଚଳଚ୍ଚିତ୍ର ରେକର୍ଡ଼ ଓ ଆନ୍ତର୍ଜାତୀୟ ବଡ଼ ୱେବ ସାଇଟରେ କେବଳ କଇଫି ନାମ ବ୍ୟବ‌ହାର କରୁଥିଲେ । ଇନାୟତ ହୁସେନ ଭଟ୍ଟି ତାଙ୍କ ଜୀବନର ଶେଷ ସମୟ ଗୁଜରାଟରେ ଥିବା କନ୍ୟା ରେହାନା ୱାକର ଜଉରା ପାଖରେ ଥିଲେ । ଅସୁସ୍ଥ ହେବା ପରେ ସେ ଅଜିଜ ଭଟ୍ଟି ଶହିଦ ଡାକ୍ତରଖାନାରେ ଚିକିତ୍ସିତ ହେଉଥିଲେ । ସେ ୩୧ ମଇ ୧୯୯୯ ମସିହାରେ ମୃତ୍ୟୁ ବରଣ କରିଥିଲେ ଓ ଗୁଜରାଟର ଚାହ ଟ୍ରିଙ୍ଗ ମଶାଣୀରେ ତାଙ୍କର ସତ୍କାର କରାଯାଇଥିଲା ।
ତୋ ଆଖି ମୋ ଆଇନା
ତୋ ଆଖି ମୋ ଆଇନା, ୧୯୯୯ ମସିହାରେ ମୁକ୍ତିଲାଭ କରଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅରୁଣ ସାହୁ । ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ସିଦ୍ଧାନ୍ତ ମହାପାତ୍ର ଜ୍ୟୋତି ମିଶ୍ର ମାମା ମିଶ୍ର ବିଜୟ ମହାନ୍ତି ପିଣ୍ଟୁ ନନ୍ଦ ସରୋଜ ଦାସ ହରିହର ମହାପାତ୍ର କୈଳାଶ ମହାରଣା ଉତ୍ତମ ମହାନ୍ତି ଆଦିକାନ୍ତ ରାଉତ ଦୀପା ସାହୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦୀପକ କୁମାର । ଦେବଦାସ ଛୋଟରାୟ, ଶୀର୍ଷାନନ୍ଦ ଦାସ କାନୁନ୍‌ଗୋ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମଦ ଅଜିଜ୍, ସୁନିଧୀ ଚୌହାନ, ପାମେଲା ଜୈନ, ସୋନୁ ନିଗମ, ଶିବା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୧୯୯୯ର ଓଡ଼ିଆ କଥାଚିତ୍ର
କ୍ୟାରୋଟିଡ ଧମନୀ ବିଚ୍ଛେଦନ
କ୍ୟାରୋଟିଡ ଧମନୀ ବିଚ୍ଛେଦନ ରୋଗରେ ବେକର ସାମନା ପାର୍ଶ୍ୱରେ ଥିବା କ୍ୟାରୋଟିଡ ଧମନୀର, ଯାହା ମାଧ୍ୟମରେ ରକ୍ତ ମସ୍ତିଷ୍କ‌କୁ ସରବରାହ ହୁଏ, ଭିତର ସ୍ତର ଚିରିଯାଇ ଏକ ଫ୍ଲାପରେ ପରିଣତ ହୋଇଯାଏ । ଲକ୍ଷଣ: ବେକ, ମୁହଁ କିମ୍ବା ମୁଣ୍ଡର ଗୋଟିଏ ପାର୍ଶ୍ୱରେ ଯନ୍ତ୍ରଣା ହୁଏ | ଏହା ସାଥିରେ ଷ୍ଟ୍ରୋକ ଭଳି ଲକ୍ଷଣମାନ ଯେପରିକି ଗୋଟିଏ ଆଖିରେ ଅନ୍ଧତ୍ୱ, ଦ୍ୱିତ ଦୃଷ୍ଟି ଓ  ଅସ୍ୱାଭାବିକ ସ୍ୱାଦ ଅନୁଭବର ଲକ୍ଷଣ ଦେଖାଯାଇପାର |  ଅନ୍ୟାନ୍ୟ ଲକ୍ଷଣ ମଧ୍ୟରେ ହର୍ନର ସିଣ୍ଡ୍ରୋମ (ଛୋଟ ଚକ୍ଷୁ ପୁତ୍ତଳି ଓ ଉପର ଆଖିପତା ଓହଳି ପଡ଼ିବା) ଦେଖାଯାଇପାରେ | ରୋଗ ଜଟିଳ ହେଲେ ଷ୍ଟ୍ରୋକ କିମ୍ବା ସବଆରାକନଏଡ ରକ୍ତସ୍ରାବ ହୋଇପାରେ ।
ଏହି ରୋଗ ବିଭିନ୍ନ କାରଣରୁ ହୁଏ ଯେପରିକି ଧକ୍କାଜନିତ ବେକ ଆଘାତ, ଚିରୋପ୍ରାକ୍ଟିସ କିମ୍ବା ସ୍ୱତଃସ୍ଫୁର୍ତ୍ତ ଭାବରେ ମଧ୍ୟ ହୋଇପାରେ | ପାରିବାରିକ ଇତିହାସ ଏବଂ ଏହଲର୍ସ-ଡାନଲୋସ୍ ସିଣ୍ଡ୍ରୋମ୍  ଭଳି ସଂଯୋଜକ ତନ୍ତୁ ରୋଗ ଥିଲେ ଏହି ରୋଗ ସଙ୍କଟ ରହେ | ଏହି ରୋଗରେ ଧମନୀ ପ୍ରାଚୀର ଚିରି ହୋଇଯିବା କାରଣରୁ ରକ୍ତ ଧମନୀ ପ୍ରାଚୀର ଭିତରକୁ ବୋହିଯାଇ କ୍ଲଟ ବା ମୁଣ୍ଡା ହୋଇଯିବା ଫଳରେ ପ୍ରାଚୀର ମୋଟା ହୋଇଯାଏ ଓ ଏହା ଫଳରେ ରକ୍ତ ପ୍ରବାହ କମିଯାଏ । ମେଡିକାଲ ଇମେଜିଙ୍ଗ ଓ ସିଟି ସ୍କାନ କରି ରୋଗ ନିର୍ଣ୍ଣୟ କରାଯାଇପାରେ ।
ଏହାର ଚିକିତ୍ସାରେ ଆସ୍ପିରିନ୍, ହେପାରିନ୍, କିମ୍ବା ୱାରଫାରିନ୍ ଦିଆଯାଇପାରେ | ବେଳେବେଳେ ରକ୍ତନଳୀରେ ଷ୍ଟେଣ୍ଟିଂ କରାଯାଇପାରେ | ଫଳାଫଳଗୁଡ଼ିକ ପରିବର୍ତ୍ତନଶୀଳ | ଯଦି ଖପୁରୀ ଭିତରେ ବିସ୍ତାରିତ ହୋଇଥାଏ କିମ୍ବା ଉଭୟ ପାର୍ଶ୍ୱରେ ହୁଏ ତେବେ ଫଳାଫଳ ଅଧିକ ଖରାପ ହୋଇଥାଏ |
କାରୋଟିଡ୍ ବିଚ୍ଛେଦନ ଏକ ବିରଳ ରୋଗ ଯାହା ପ୍ରତିବର୍ଷ ୧୦୦,୦୦୦ ଲୋକଙ୍କ ମଧ୍ୟରୁ ୧.୮ଜଣକୁ ପ୍ରଭାବିତ କରିଥାଏ | ସାଧାରଣତଃ ୨୦ରୁ ୪୦ ଦଶକର ଲୋକମାନଙ୍କଠାରେ ଦେଖାଯାଏ | ଯୁବକମାନଙ୍କ ମଧ୍ୟରେ ଏହାହିଁ ପ୍ରାୟ ୨୦% ଷ୍ଟ୍ରୋକ ହେବାର କାରଣ | ଭର୍ଟିବ୍ରାଲ ଧମନୀ ବିଚ୍ଛେଦନ ଅପେକ୍ଷା ଏହା ଅଧିକ ସାଧାରଣ ଅଟେ | ଏହି ଅବସ୍ଥା ପ୍ରଥମେ ୧୯୫୪ ମସିହାରେ ଜେଣ୍ଟଜର ବର୍ଣ୍ଣନା କରିଥିଲେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ତୀବ୍ର ଶ୍ୱାସନଳୀ ପ୍ରଦାହ
ତୀବ୍ର ଶ୍ୱାସନଳୀ ପ୍ରଦାହ ବା ଆକ୍ୟୁଟ ବ୍ରୋଙ୍କାଇଟିସ ବା ଛାତି ଥଣ୍ଡା (ଇଂରାଜୀରେ Acute bronchitis, ବା chest cold) ରୋଗ ଫୁସଫୁସରେ ଥିବା ବଡ଼ ବା ମଧ୍ୟମ ଆକାରର ବାୟୁବାହୀ ନଳୀମାନଙ୍କର ପ୍ରଦାହକୁ କୁହାଯାଏ । ଏହି ରୋଗରେ କାଶ ଏହ ସାଧାରଣ ଲକ୍ଷଣ । କାଶ ହେଲେ ଖଙ୍କାର ପଡ଼େ, ହୁଇଜ ହୁଏ, ଛୋଟ ଛୋଟ ଶ୍ୱାସକ୍ରିୟା ହୁଏ, ଜ୍ୱର ହୁଏ ଓ ଛାତି ବେଆରମ ଲାଗେ । ଏହି ରୋଗ ଅଳ୍ପ କିଛି ଦିନରୁ ଦଶ ଦିନ ପର୍ଯ୍ୟନ୍ତ ରହେ । ଲକ୍ଷଣମାନ ପ୍ରାୟ ୩ ସପ୍ତାହ ରହେ କିନ୍ତୁ କାଶ ତା ପରେ ଅନେକ ସପ୍ତାହ ପର୍ଯ୍ୟନ୍ତ ରହେ ।  କେତେକ ରୋଗୀଙ୍କର ୬ ସପ୍ତାହ ପର୍ଯ୍ୟନ୍ତ ଲକ୍ଷଣ ରହେ ।
ସମୁଦାୟ ରୋଗୀଙ୍କର ୯୫ % କ୍ଷେତ୍ରରେ ଭୁତାଣୁ ସଂକ୍ରମଣ ଯୋଗୁ ରୋଗ ହୋଇଥାଏ । କାଶରୁ ବାୟୁ ମାଧ୍ୟମରେ ବା ରୋଗୀ ସଂସ୍ପର୍ଶରେ ଆସିଲେ ଭୁତାଣୁଦ୍ୱାରା ଏହି ରୋଗ ବ୍ୟାପେ । ସଙ୍କଟପ୍ରଦ ଅବସ୍ଥା: ଧୂମ୍ରପାନ, ଧୂଳି ଓ ଅନ୍ୟାନ୍ୟ ବାୟୁ ପ୍ରଦୂଷଣ । ମାଇକୋପ୍ଲାଜମା ନିମୋନି ବା ବୋର୍ଡେଟେଲା ପର୍ଟୁସିସ ଭଳି ଜୀବାଣୁ ଓ ଅତ୍ୟଧିକ ବାୟୁ ପ୍ରଦୂଷଣ ଯୋଗୁ କେତେକ କ୍ଷେତ୍ରରେ ଏହି ରୋଗ ହୁଏ । ରୋଗୀର ଲକ୍ଷଣ ଓ ଚିହ୍ନ ଦେଖି ରୋଗ ନିର୍ଣ୍ଣୟ କରାଯାଏ । ଖଙ୍କାର ରଙ୍ଗ ଦେଖି ଜୀବାଣୁ ବା ଭୁତାଣୁ ଯୋଗୁ ହେଉଛି, ଜଣାପଡ଼େନାହିଁ ।  ଜୀବାଣୁ ଚିହ୍ନିବା ଆବଶ୍ୟକ ହୁଏନାହିଁ । ସଦୃଶ ଲକ୍ଷଣ ଥବା ଅନ୍ୟ ରୋଗମାନଙ୍କର ନାମ ଆଜମା, ନିମୋନିଆ, ବ୍ରଙ୍କିଓଲାଇଟିସ, ବ୍ରଙ୍କିଏକ୍ଟାସିସ ଓ ସିଓପିଡି । ନିମୋନିଆ ଚିହ୍ନଟ ନିମନ୍ତେ ଏକ ଏକ୍ସ‌-ରେ ଆବଶ୍ୟକ ହୋଇପାରେ ।
ଫୁସଫୁସ ଉତ୍ତେଜକ ପଦାର୍ଥ ଓ ଧୂମ୍ରପାନ ବର୍ଜନ ହିଁ ଏହାର ପ୍ରତିଷେଧ କାମ କରେ । ବାରମ୍ବାର ହାତଧୁଆ ମଧ୍ୟ ସୁରକ୍ଷାକାରୀ ହୁଏ । ଚିକିତ୍ସା: ବିଶ୍ରାମ, ପାରାସେଟାମଲ ଓ ଏନଏସଆଇ‌ଡିଦ୍ୱାରା ଜ୍ୱର ନିୟନ୍ତ୍ରଣ କରାଯାଏ । କାଶ ଔଷଧ କୌଣସି ସାହାଯ୍ୟକାରୀ ନ ହେଉ ଥିବାରୁ ଛଅ ବର୍ଷରୁ କମ ହୋଇଥିବା ଶିଶୁକୁ ଦେବାକୁ ସୁପାରିସ କରାଯାଏ ନାହିଁ । ହୁଇଜ ନିୟନ୍ତ୍ରଣ ସାଲବୁଟାମଲଦ୍ୱାରା ହୁଏ କିନ୍ତୁ ଏହା ଫଳରେ ଧୈର୍ଯ୍ୟହୀନତା (nervousness) ଦେଖାଯାଏ । ଆଣ୍ଟିବାୟୋଟିକ ସାଧାରଣତଃ ବ୍ୟବ‌ହାର କରାଯାଏ ନାହିଁ । ପର୍ଟୁସିସ ବା ଲହରା କାଶ ଯୋଗୁ ତୀବ୍ର ଶ୍ୱାସନଳୀ ପ୍ରଦାହ ହେଲେ ଏହାର ବ୍ୟତିକ୍ରମ କରାଯାଏ ।  ମହୁ ଓ ପେଲାର‌ଗୋନିଅମ ଦେଲେ ଲକ୍ଷଣର ଉନ୍ନତି ହୁଏ ।
ଅତି ସାଧାରଣ ରୋଗମାନଙ୍କ ମଧ୍ୟରେ ତୀବ୍ର ଶ୍ୱାସନଳୀ ପ୍ରଦାହ ଅନ୍ୟତମ । ବୟଃପ୍ରାପ୍ତ ଲୋକଙ୍କ ମଧ୍ୟରୁ ୫ % ଲୋକଙ୍କୁ ଏହି ରୋଗ ହୁଏ ଓ ୬ % ପିଲାଙ୍କୁ ଅତି କମରେ ବର୍ଷରେ ଥରେ ନିଶ୍ଚୟ ହୁଏ । ଶୀତ ଦିନେ ପ୍ରାୟ ଏହି ରୋଗ ହୁଏ । ଆମେରିକାରେ ପ୍ରତିବର୍ଷ ପ୍ରାୟ ୧୦ ନିୟୁତ ଲୋକ ଏହି ରୋଗରେ ପୀଡ଼ିତ ହୋଇ ଡାକ୍ତରଙ୍କୁ ସାକ୍ଷାତ କରନ୍ତି ଓ ଅଦରକାରୀ ଭାବରେ ୭୦ % ଲୋକ ଆଣ୍ଟିବାୟୋଟିକ ଗ୍ରହଣ କରନ୍ତି । ତୀବ୍ର ଶ୍ୱାସନଳୀ ପ୍ରଦାହ ରୋଗରେ ଆଣ୍ଟିବାୟୋଟିକ ବ୍ୟବ‌ହାର କମେଇବା ନିମନ୍ତେ ଚେଷ୍ଟା ଚାଲିଛି ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଆଞ୍ଜେଲିନା ଜୋଲି
ଅଞ୍ଜେଲିନା ଜୋଲି (ଜନ୍ମ: ଅଞ୍ଜେଲିନା ଜୋଲି ଭୋଇଗତ୍, ୪ ଜୁନ୍ ୧୯୭୫) ଜଣେ ଆମେରିକୀୟ ଅଭିନେତ୍ରୀ ଏବଂ ଚଳଚ୍ଚିତ୍ର ନିର୍ମାତା । ସେ ଗୋଟିଏ ଆକାଡେମୀ ପୁରସ୍କାର, ଦୁଇଟି ଗିଲ୍ଡ ପୁରସ୍କାର ଏବଂ ତିନୋଟି ଗୋଲ୍ଡେନ୍ ଗ୍ଲୋବ୍ ପୁରସ୍କାର ପାଇଛନ୍ତି । ଏଥି‌ସ‌ହ ହଲିଉଡ୍‌ର ସବୁଠାରୁ ଅଧିକ ପାରିଶ୍ରମିକ ନେଉଥିବା ଆଭିନେତ୍ରୀମାନଙ୍କ ମଧ୍ଯରୁ ଆଞ୍ଜେଲିନା ଅନ୍ୟତମ । ଆଞ୍ଜେଲିନା ଜଣେ ଶିଶୁ କଳାକାର ଭାବରେ ତାଙ୍କର ବାପାଙ୍କର ସ‌ହ ୧୯୮୨ ମସିହରେ ଅଭିନୟ ଆରମ୍ଭ କରିଥିଲେ । ତାଙ୍କର ପ୍ରଥମ ଚଳଚ୍ଚିତ୍ର ଥିଲା ଲୁକିନ୍ ଟୁ ଗେଟ୍ ଆଉଟ୍ । ଏହପରେ ତାଙ୍କର ଗୋଟିଏ ଦିଶନ୍ଧିପରେ ତାଙ୍କର ଅଭିନୟ ଆରମ୍ବ ହେଲା ୧୯୯୩ରୁ । ନାୟିକା ଭାବରେ ସେ ଏକ ସ୍ୱଳ୍ପ ବ୍ୟୟରେ ନିର୍ମିତ ଏକ ଚଳଚ୍ଚିତ୍ର କାଏବୋର୍ଗ ୨ ଜରିଆରେ ଅଭିନୟ ଆରମ୍ଭ କରିଥିଲେ । ୧୯୯୫ ମସିହାରେ ମୁକ୍ତିଲାଭ କରିଥିବା ହ୍ୟାକର୍‌ସ୍ ଚଳଚ୍ଚିତ୍ରରେ ତାଙ୍କୁ ଏକ ବଡ଼ ଭୂମିକରେ ସୁଯୋଗ ମିଳିଥିଲା ଏବଂ ସେଥିରେ ସେ ମୁଖ୍ୟ ନାୟିକା ଭାବରେ ଅଭିନୟ କରିଥିଲେ । ଏହାପରେ ଆଞ୍ଜେଲିନା କିଛି ଆତ୍ମଜୀବନି ଚଳଚ୍ଚିତ୍ରରେ ଅଭିନୟ କରିଥିଲେ ଏବଂ ଏହି ଚଳଚ୍ଚିତ୍ର ଗୁଡ଼ିକ ପାଇଁ ତାଙ୍କୁ ସମୀକ୍ଷକମାନେ ପ୍ରଶଂସା କରିଥିଲେ । ୧୯୯୭ ମସିହାର ଜର୍ଜ ୱାଲେନ୍ସ ଏବଂ ୧୯୯୮ ମସିହାର ଜିଆ ଚଳଚ୍ଚିତ୍ରରେ ସେ ଅଭିନୟ କରିଥିଲେ । ୧୯୯୯ ମସିହାରେ ଗାର୍ଲ ଇଣ୍ଟରପ୍ଟେଡ୍‌ରେ ଆଞ୍ଜେଲିନା ଅଭିନୟ କରିଥିଲେ ଏବଂ ଚଳଚ୍ଚିତ୍ର ପାଇଁ ତାଙ୍କୁ ଆକାଡ଼େମି ପୁରସ୍କାର ମିଳିଥିଲା । ଏଥିରେ ସେ ସ‌ହ-ଅଭିନେତ୍ରୀ ଭାବରେ ପୁରସ୍କାର ପାଇଥିଲେ ।
୨୦୦୧ ମସିହାରେ ଆଞ୍ଜେଲିନା ଜୋଲି ଏକ ଭିଡ଼ିଓ ଗେମ୍‌ରେ ନାୟିକା ଭାବରେ କାର୍ଯ୍ୟ କରିଥିଲେ । ୨୦୦୧ ମସିହାରେ ମୁକ୍ତିଲାଭ କରିଥିବା ଲାରା କ୍ରଫ୍ଟ: ଟମ୍ବ ରାଇଡର ଭିଡ଼ିଓ ଗେମ୍‌ର ମୁଖ୍ୟ ଚରିତ୍ର ଲାରା କ୍ରଫ୍ଟ ଭାବରେ ଆଞ୍ଜେଲିନା କାର୍ଯ୍ୟ କରିଥିଲେ ଏବଂ ଏହି ଗେମ୍‌ରେ ତାଙ୍କର କାର୍ଯ୍ୟ ଯୋଗୁଁ ସେ ଇଂରାଜୀ ଚଳଚ୍ଚିତ୍ର ଜଗତ ତ‌ଥା ହଲିଉଡର ଜଣେ ଖ୍ୟାତାନାମା ଅଭିନେତ୍ରୀ ଭାବରେ ପରିଗଣିତ ହୋଇଥିଲେ ଓ ଅଧିକ ସଫଳ ଚଳଚ୍ଚିତ୍ର ତାଙ୍କୁ ସ୍ଥାନ ମିଳିଥିଲା । ୨୦୦୫ରେ ମୁକ୍ତିଲାଭ କରିଥିବା ଚଳଚ୍ଚିତ୍ର ମିଷ୍ଟର ଆଣ୍ଡ ମିସେସ୍ ସ୍ମିଥ୍, ୨୦୦୮ର ୱାଣ୍ଟେଡ୍ ଏବଂ ୨୦୧୦ର ସଲ୍ଟ ଆଦି ଚଳଚ୍ଚିତ୍ରରେ ଆଞ୍ଜେଲିନା ବିଭିନ୍ନ ପ୍ରକାର ଷ୍ଟଣ୍ଟ କରିବା ସ‌ହ ଆକ୍ସନ ଦୃଶ୍ୟ କରିଥିଲେ । ଏହି ଚଳଚ୍ଚିତ୍ରଗୁଡ଼ିକ ସଫଳ ହେବାସ‌ହ ତାଙ୍କୁ ଭୂମିକାକୁ ଦର୍ଶକ ପସନ୍ଦ କରିଥିଲେ । ୨୦୦୭ ମସିହାର ଚଳଚ୍ଚିତ୍ର ଏ ମାଇଟି ହାର୍ଟ ଓ ୨୦୦୮ର ଚଳଚ୍ଚିତ୍ର ଚ୍ୟାଲେଞ୍ଜିଂ ପାଇଁ ଅଞ୍ଜେଲିନା ଜୋଲିକୁ ସମାଲୋଚନାତ୍ମକ ପ୍ରଶଂସା ମିଳିଥିଲା ଏବଂ ସେ ଏହି ଦୁଇଟି ଚଳଚ୍ଚିତ୍ର ପାଇଁ ଆକାଡେମି ଆୱାର୍ଡ଼ ପାଇଁ ମଧ୍ୟ ମନୋନୀତ ହୋଇଥିଲେ । ୨୦୧୪ରେ ଅଞ୍ଜେଲିନାଙ୍କର ସବୁଠାରୁ ବଡ଼ ବ୍ୟବସାୟିକ ସଫଳତା ପାଇଥିବା ଚଳଚ୍ଚିତ୍ର ମାଲେଫିସେଣ୍ଟ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର ସେ ଜଣେ ଦୁଷ୍ଟପରୀ ଭୂମିକାରେ ଅଭିନୟ କରିଥିଲେ । ୨୦୧୦ ପରେ ଅଞ୍ଜେଲିନା ନିର୍ଦ୍ଦେଶନା, ଚିତ୍ରନାଟ୍ୟ ରଚନା ଏବଂ ପ୍ରଯୋଜନା ଆରମ୍ଭ କରିଥିଲେ । ୨୦୧୧ର ଚଳଚ୍ଚିତ୍ର ଲାଣ୍ଡ ଅଫ୍ ବ୍ଲଡ୍ ଆଣ୍ଡ ହନି, ୨୦୧୪ର ଅନ୍‌ବ୍ରୋକେନ୍ ଏବଂ ୨୦୧୭ର ଫାର୍ସ୍ଟ ଦେ କିଲ୍‌ଡ୍ ମାଇଁ ଫାଦର୍ ଆଦି ଚଳଚ୍ଚିତ୍ର ତାଙ୍କଦ୍ୱାରା ତିଆରି ହୋଇଥିଲା ।
ଚଳଚ୍ଚିତ୍ର ଦୁନିଆରେ କାମ କରିବା ବ୍ୟତୀତ ଅଞ୍ଜେଲିନା ମଧ୍ୟ କିଛି ସାମାଜିକ ସେବା ସଂସ୍ଥା ସ‌ହ ଜଡ଼ିତ ଅଛନ୍ତି । ତାଙ୍କର କାମ ପାଇଁ ତାଙ୍କୁ ଜୀନ୍ ହର୍‌ସଲ୍ଟ ହ୍ୟୁମାନିଟାରିଆନ୍ ପୁରସ୍କାର ଏବଂ କିଛି ବିଶେଷ ପୁରସ୍କାରରେ ସମ୍ମାନିତ କରାଯାଇଛି । ସେ ଆରକ୍ଷଣ, ଶିକ୍ଷା ଏବଂ ମହିଳା ଅଧିକାର ଉପରେ ବିଶେଷ ଭାବରେ କାର୍ଯ୍ୟ କରନ୍ତି । ଯୁକ୍ତରାଷ୍ଟ୍ର ଆମେରିକାରେ ଶରଣାର୍ଥୀମାନଙ୍କ ତରଫରୁ ଜଣେ ବକ୍ତା ଭାବରେ ତାଙ୍କର କାର୍ଯ୍ୟ ସବୁଠାରୁ ଉଲ୍ଲେଖନୟୀ କାର୍ଯ୍ୟ ଭାବରେ ଗଣନା କରାଯାଏ । ଆଞ୍ଜେଲିନା ତାଙ୍କର ପ୍ରାକ୍ତନ ପତି ଜନି ଲୀ ମିଲର୍ ଏବଂ ବିଲ୍ଲି ବ‌ବ୍‌ଙ୍କୁ ଛାଡ଼ିବା ପରେ ବ୍ରାଡ଼ ପିଟଙ୍କୁ ବିବାହ କରିଥିଲେ ଏବଂ ୨୦୧୬ରେ ଉଭୟଙ୍କର ବିବାହ ବିଚ୍ଛେଦ ହୋଇଥିଲା । ଅଞ୍ଜେଲିନାଙ୍କର ସମୁଦାୟ ୬ଟି ସନ୍ତାନ ଅଛନ୍ତି, ସେମାନଙ୍କ ମଧ୍ୟରୁ ୩ଜଣଙ୍କୁ ସେ ଅଲଗା ଅଲଗା ଦେଶରୁ ପୋଷ୍ୟ ସନ୍ତାନ ଭାବରେ ଗ୍ରହଣ କରିଥିଲେ ।
ବାହାର ଆଧାର
ଶ୍ରେଣୀ:୧୯୭୫ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଶନିବାର
ଶନିବାର ହେଉଛି ସପ୍ତାହର ଶେଷ ତଥା ସପ୍ତମ ଦିନ । ଏହା ଶୁକ୍ରବାର ପରେ ଏବଂ ରବିବାର ପୂର୍ବରୁ ଆସିଥାଏ । ଏହି ନାମ ଶନିରୁ ଆସିଛି ଯାହା ଏକ ହିନ୍ଦୁ ଦେବତାଙ୍କ ନାମକୁ ସୂଚାଇଥାଏ । ସମାନ ନାମ ଥିବା ଏକ ଗ୍ରହ ମଧ୍ୟ ଅଛି । ଅନେକ କାର୍ଯ୍ୟାଳୟରେ, ଏହି ଦିନଟି ପୂର୍ଣ୍ଣ କିମ୍ବା ଅର୍ଦ୍ଧ ଛୁଟିଦିନ ।
ହିନ୍ଦୁ ଧର୍ମରେ ଶନି ବାର ଏକ ଅଶୁଭ ଦିନ ବା ସଙ୍କଟ ସମୟ ଭାବେ ଜଣାଶୁଣା । କୁହାଯାଏ ଶନିଦେବଙ୍କ କ୍ରୋଧ ଏହି ଦିନରେ ରହିଥାଏ ।
ଆନ୍ତର୍ଜାତୀୟ ମାନକ ISO 8601 ଶନିବାରକୁ ସପ୍ତାହର ଷଷ୍ଠ ଦିନ ଭାବରେ ମାନ୍ୟତା ଦିଏ । ତେବେ ତିନୋଟି ଅନ୍ୟ ଧର୍ମ (ଯିହୁଦା ଧର୍ମ, ଖ୍ରୀଷ୍ଟିଆନ ଏବଂ ଇସଲାମ) ଶନିବାରକୁ ସପ୍ତାହର ସପ୍ତମ ଦିନ ବୋଲି ମାନନ୍ତି ।
ଆଧାର
ଶ୍ରେଣୀ:ସପ୍ତାହ
ସ୍ତନ ପିଣ୍ଡୁଳା
ସ୍ତନ ପିଣ୍ଡୁଳା (ଇଂରାଜୀ ଭାଷାରେ breast mass ବା breast lump) ରୋଗରେ ସ୍ତନ ଭିତରେ କୌଣସି ସ୍ଥାନରେ ପିଣ୍ଡୁଳା (swellings) ଥାଏ ବା ଛୁଇଁଲେ ଅନ୍ୟ ସ୍ଥାନ ଅପେକ୍ଷା ଭିନ୍ନ ଅନୁଭବ ଲାଗେ । ସ୍ତନ ଯନ୍ତ୍ରଣା, ସ୍ତନାଗ୍ର ସ୍ରାବ (nipple discharge) ବା ଚର୍ମ ପରିବର୍ତ୍ତିତ ହୋଇଥାଏ । ପିଣ୍ଡୁଳାଟି ଟାଣ ହୋଇଥିଲେ, ସହାଜରେ ଘୁଞ୍ଚେଇ ହେଉନଥିଲେ, ଅନିୟମିତ ଆକାର ଥିଲେ ବା ପାଖ ତନ୍ତୁମାନଙ୍କ ସ‌ହିତ ସଂଯୁକ୍ତ ହୋଇଥିଲେ ଚିନ୍ତାର ବିଷୟ ହୁଏ ।
କାରଣ ଅନୁସାରେ ଚିକିତ୍ସା କରାଯାଏ । ସାଧାରଣ ଯନ୍ତ୍ରଣା ନିବାରକ ଔଷଧଠାରୁ ଆରମ୍ଭ କରି ଅପରେଶନ ପର୍ଯ୍ୟନ୍ତ ଚିକିତ୍ସା ଆବଶ୍ୟକ ହୋଇପାରେ । କେତେକ ଲକ୍ଷଣ ଆପେ ଆପେ ଭଲ ହୋଇଯାଏ । ସ୍ତନ ପିଣ୍ଡୁଳା ଏକ ସାଧାରଣ ବେମାରୀ । ସ୍ତନ କର୍କଟ ହେବା ସମ୍ଭାବନା ସର୍ବାଧିକ ଥାଏ ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ଚୌଦ୍ୱାର - କଟକ (ବିଧାନ ସଭା ନିର୍ବାଚନ ମଣ୍ଡଳୀ)
ଚୌଦ୍ୱାର-କଟକ (କ୍ରମିକ ସଂଖ୍ୟା: ୯୧) କଟକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଚୌଦ୍ୱାର (ବି), ଚାରବାଟିଆ, ଟାଙ୍ଗୀ-ଚୌଦ୍ୱାର ବ୍ଳକ ଓ କଟକ ମହାନଗର ନିଗମର କିଛି ଅଂଶ ।
ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଭାତ ରଞ୍ଜନ ବିଶ୍ୱାଳ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁରେଶ କୁମାର ମହାପାତ୍ରଙ୍କଠାରୁ ୪୧୩୮୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି।
ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଭାତ ରଞ୍ଜନ ବିଶ୍ୱାଳ, ସ୍ୱାଧୀନ ପ୍ରାର୍ଥୀ ଦୀପକ କୁମାର ବାରିକଙ୍କଠାରୁ ୩୨,୭୭୭ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।
୨୦୦୯ ନିର୍ବାଚନ ଫଳାଫଳ
* : ମୋଟ ବୈଧ ଭୋଟର ଶତକଡ଼ା ଭାଗ
ନିର୍ବାଚିତ ବିଧାୟକଗଣ
୨୦୦୯ରେ ନୂତନ ଭାବେ ଗଠିତ ଏହି ନିର୍ବାଚନ ମଣ୍ଡଳୀରେ କେବଳ ୩ଥର ନିର୍ବାଚନ ଅନୁଷ୍ଠିତ ହୋଇଛି । ପୂର୍ବରୁ ଏହା ଚୌଦ୍ୱାର ନିର୍ବାଚନ ମଣ୍ଡଳୀ ଭାବେ ପରିଚିତ ହେଉଥିଲା ।
ଆଧାର
ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ ଶ୍ରେଣୀ:କଟକ ଜିଲ୍ଲା
ଏପିଡୁରାଲ ହେମାଟୋମା
ଏପିଡୁରାଲ ହେମାଟୋମା (ଇଂରାଜୀ ଭାଷାରେ Epidural hematoma) ହୁଏ ଯେତେବେଳେ ଖପୁରୀ (skull) ଓ ଡୁରାମାଟର (tough outer membrane covering the brain) ମଧ୍ୟରେ ରକ୍ତସ୍ରାବ ହୁଏ । ଅଧିକାଂଶ ସମୟରେ ମୁଣ୍ଡ ଆଘାତ ପରେ ରୋଗୀ ଚେତନା ଶୂନ୍ୟ ହେବା ପରେ କିଛି ସମୟ ଚେତନା ଫେରେ ଓ ପୁନଶ୍ଚ ଚେତାନା ଶୂନ୍ୟ ହୋଇଯାଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ମୁଣ୍ଡ ବିନ୍ଧା, ଦ୍ୱନ୍ଦ୍ୱ, ବାନ୍ତି ଓ ପାରାଲିସିସ (inability to move parts of the body) ହୋଇଯାଏ । ଅବସ୍ଥା ସାଂଘାତିକ ହେଲେ ଅପସ୍ମାର ବାତ (seizures) ହୁଏ ।
ମୁଣ୍ଡ ଆଘାତ (head injury) ହୋଇ ଟେମ୍ପୋରାଲ ହାଡ଼ (temporal bone) ଭାଙ୍ଗିଯିବା ଯୋଗୁ ଓ ତା ସ‌ହିତ ମିଡିଲ ମେନିଞ୍ଜିଆଲ ଧମନୀରୁ ରକ୍ତସ୍ରାବ (middle meningeal artery) ହୋଇ ଏହି ଅବସ୍ଥା ଉପୁଜେ । ବେଳେ ବେଳେ ରକ୍ତସ୍ରାବ ବେମାରୀ (bleeding disorder) ବା ରକ୍ତନଳୀ ମାଲଫର୍ମେସନ (blood vessel malformation) ଯୋଗୁ ଏହା ହୁଏ । ସିଟି ସ୍କାନ (CT scan ବା ଏମଆରଆଇ MRI କରି ରୋଗ ନିର୍ଣ୍ଣୟ କରାଯାଏ । ଏହି ଭଳି ରକ୍ତସ୍ରାବ ମେରୁଅସ୍ଥିରେ ହେଲେ ତାହାକୁ ଏପିଡୁରାଲ ହେମାଟୋମା (spinal epidural hematoma) କୁହାଯାଏ ।
ଏହା ନିମନ୍ତେ ଆଶୁ ଚିକିତ୍ସା ଆବଶ୍ୟକ ଓ ତୁରନ୍ତ କ୍ରାନିଓଟୋମି (craniotomy) ବା ବର ହୋଲ (burr hole) କରାଯାଏ । ଚିକିତ୍ସା ନ ପାଇଲେ ମୃତ୍ୟୁ ହୋଇଯାଏ । ମୁଣ୍ଡ ଆଘାତ (head injuries) ମଧ୍ୟରୁ ୧-୪% ଲୋକଙ୍କର ଏହି ରୋଗ ହୁଏ । ସାଧାରଣତଃ ଏହା ନବ ଯୁବକଙ୍କର ହୁଏ । ମହିଳାଙ୍କ ଅପେକ୍ଷା ପୁରୁଷମାନଙ୍କର ଏହି ରୋଗ ଅଧିକ ହୁଏ ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ମନମୋହନ ମହାପାତ୍ର
ମନମୋହନ ମହାପାତ୍ର(୧୯୫୧ - ୧୩ ଜାନୁଆରୀ ୨୦୨୦), ଜଣେ ଆନ୍ତର୍ଜାତୀୟ ଖ୍ୟାତିସମ୍ପର୍ଣ୍ଣ କଥାଚିତ୍ର ପ୍ରଯୋଜକ ଓ ନିର୍ଦ୍ଦେଶକ ଥିଲେ । ତାଙ୍କ ନିର୍ଦ୍ଦେଶିତ ଆଠଟି ଓଡ଼ିଆ ଚଳଚ୍ଚିତ୍ର ଜାତୀୟ ଚଳଚ୍ଚିତ୍ର ପୁରସ୍କାର ଅନ୍ତ୍ରର୍ଗତ ଶ୍ରେଷ୍ଠ ଆଞ୍ଚଳିକ ଚଳଚ୍ଚିତ୍ର ଭାବରେ ପୁରସ୍କାର ଲାଭ କରିଥିଲା । ୨୦୨୦ ମସିହା ସୁଦ୍ଧା, ସେ ହେଉଛନ୍ତି ଏକମାତ୍ର ଓଡ଼ିଆ ଚଳଚ୍ଚିତ୍ର ନିର୍ମାତା ଯିଏକି ଲଗାତାର ଆଠଥର ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲେ ।
କଳା (Art)ରେ ତାଙ୍କର ଅବଦାନ ପାଇଁ ୨୦୨୦ ମସିହାରେ ଭାରତ ସରକାର ଙ୍କ ତରଫରୁ ତାଙ୍କୁ ମରଣୋତ୍ତର ଭାରତର ଚତୁର୍ଥ ସର୍ବୋଚ୍ଚ ବେସାମରିକ ସମ୍ମାନ ପଦ୍ମଶ୍ରୀ ରେ ଆଭୂଷିତ କରାଯାଇଥିଲା ।
ଜୀବନୀ
ମନମୋହନ, ୧୯୫୧ମସିହା ନଭେମ୍ବର ୧୦ ତାରିଖରେ ଖୋର୍ଦ୍ଧାରେ ଜନ୍ମଗ୍ରହଣ କରିଥିଲେ । ପିତାଙ୍କ ନାଁ ଥିଲା ରାଧାକୃଷ୍ଣ ମହାପାତ୍ର ଓ ମାତାଙ୍କ ନାମ ପ୍ରମିଳା । ସେ ବିଜେବି କଲେଜରୁ ସ୍ନାତକ ଶେଷ କରିବା ପରେ ନିର୍ଦ୍ଦେଶକ ନୀରଦ ମହାପାତ୍ରଙ୍କ ସଂସ୍ପର୍ଶରେ ଆସିଥିଲେ । ନୀରଦବାବୁ ତାଙ୍କୁ ଚଳଚ୍ଚିତ୍ର ସମ୍ବନ୍ଧୀୟ ପୁସ୍ତକ ପଢିବାକୁ କହିଥିଲେ ଓ ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରେ ଯୋଗଦେବା ପାଇଁ ପ୍ରବର୍ତ୍ତାଇଥିଲେ । ସେଠାରେ ମନମୋହନ ତିନିବର୍ଷିଆ 'ଚଳଚ୍ଚିତ୍ର ନିର୍ମାଣ' ପାଠ୍ୟକ୍ରମରେ ସ୍ୱର୍ଣ୍ଣ ପଦକ ହାସଲ କରିଥିଲେ ।
୨୦୨୦ ମସିହା ଜାନୁଆରୀ ୧୩ତାରିଖରେ ମନମୋହନଙ୍କ ପରଲୋକ ଘଟିଥିଲା ।
ଭାରତୀୟ କଥାଚିତ୍ରକୁ ଅବଦାନ
ମନମୋହନ ୧୯୭୫ ମସିହାରେ ପ୍ରଥମ କରି "ଆଣ୍ଟି-ମେମୋରିସ୍" ନାମକ କ୍ଷୁଦ୍ର ଚଳଚ୍ଚିତ୍ର ନିର୍ମାଣ କରିଥିଲେ । ୧୯୭୬ ମସିହାରେ ନିର୍ମିତ ଶୀତ ରାତିର ନିର୍ଦ୍ଦେଶନା ତାଙ୍କୁ ପ୍ରଥମ ଜାତୀୟ ଚଳଚ୍ଚିତ୍ର ପୁରସ୍କାର ଆଣିଦେଇଥିଲା ଏବଂ ୧୯୮୨ ମସିହାରେ ପ୍ରଥମ ଓଡ଼ିଆ ଚଳଚ୍ଚିତ୍ର ଭାବରେ ଆନ୍ତର୍ଜାତୀକ ଚଳଚ୍ଚିତ୍ର ଉତ୍ସବରେ ପ୍ରଦର୍ଶିତ ହୋଇଥିଲା । ଓଡ଼ିଆ କଥାଚିତ୍ର ବ୍ୟତିତ, ସେ ବହୁ ଅନ୍ୟ ବୃତ୍ତଚିତ୍ର, କ୍ଷୁଦ୍ର ଚଳଚ୍ଚିତ୍ର ତଥା ହିନ୍ଦୀ ଚଳଚ୍ଚିତ୍ରର ନିର୍ଦ୍ଦେଶନା ମଧ୍ୟ କରିଛନ୍ତି ।
ଅଧିକ ତଥ୍ୟ
ଶ୍ରେଣୀ:୧୯୫୧ ଜନ୍ମ ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ ଶ୍ରେଣୀ:ଓଡ଼ିଶାର ଲୋକ ଶ୍ରେଣୀ:୨୦୨୦ ମୃତ୍ୟୁ ଶ୍ରେଣୀ:ପଦ୍ମଶ୍ରୀ ସମ୍ମାନିତ
ମୁନ୍ନା- ଏ ଲଭ୍ ଷ୍ଟୋରୀ
ମୁନ୍ନା- ଏ ଲଭ୍ ଷ୍ଟୋରୀ, ୨୦୦୮ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କେ. ଏମ୍. ରାୟ । ରମଣ ରଞ୍ଜନ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏନ୍ ପାଢ଼ୀ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି, ନୈନା ଦାସ, ଦୁଷ୍ମନ୍ତ ପଣ୍ଡା, ରୋମି । ମିହିର ଦାସ, ରାଇମୋହନ ପରିଡ଼ା, ବିଜୁ ବଡ଼ଜେନା, ଦେବୀ ବାରିକ, ଦେବୁ ବ୍ରହ୍ମା, ଅନୀତା ଦାସ, ହାଡ଼ୁ, ହରିପ୍ରିୟା, ଚକ୍ରଧର ଜେନା, ବନୁ ମହାନ୍ତି, ପ୍ରକାଶ ମହାନ୍ତି, ପିଣ୍ଟୁ ନନ୍ଦ, ସନ୍ତୋଷ ନାୟକ, ସୁମନ, ଜର୍ଜ ତିଆଡ଼ି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ସୌମେନ୍ଦ୍ର ମହାପାତ୍ର, ଅରୁଣ ମନ୍ତ୍ରୀ, ନିର୍ମଳ ନାୟକ, ପଞ୍ଚାନନ ନାୟକ, ରଜନୀ ରଞ୍ଜନ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅଭିଜିତ ମଜୁମଦାର, ଶକ୍ତି ମିଶ୍ର, ଇରା ମହାନ୍ତି, ପମି, ବାବୁଲ ସୁପ୍ରିଓ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୦୮ର ଓଡ଼ିଆ କଥାଚିତ୍ର
ଅମିଶ ତ୍ରିପାଠୀ
ଅମିଶ ତ୍ରିପାଠୀ ଜଣେ ଭାରତୀୟ ଲେଖକ । ତାଙ୍କ ଉପନ୍ୟାସ ହେଲା ଦ ଇମୋଟାଲସ ଅଫ ମେଲୋହା, ଦ ସିକ୍ରେଟ ଅଫ ନାଗାସ ଏବଂ ଦ ଓଥ ଓଫ ଦ ବାୟୁପୁତ୍ରସ । ଏହି ତିନୋଟି ବ‌ହିକୁ ମିଳିତ ଭାବରେ କୁହାଯାଏ ଦ ଶିବା ଟ୍ରାଇଲୋଜି । ତାଙ୍କ ପ୍ରଥମ ଉପନ୍ୟାସ ଦ ଇମୋଟାଲସ ଅଫ ମେଲୋହା ଭଲ ମାରକେଟିଙ୍ଗ ରଣନିତି କାରଣରୁ ଗୋଟିଏ ସପ୍ତାହ ମଧ୍ୟରେ ସର୍ବଶ୍ରେଷ୍ଠ ବ‌ହି ବିକ୍ରେତାର ତାଲିକାର ଉପରେ ଥିଲା । ଦ ଶିବା ଟ୍ରାଇଲୋଜି ଭାରତୀୟ ପ୍ରକାଶନ ଇତିହାସରେ ସବୁଠାରୁ ଶିଘ୍ର ବିକ୍ରିହେବା ବ‌ହି, ଯାହାର ଛପା ପ୍ରତିଲିପି ୨୫୦ ଲକ୍ଷ, ୭୦ କୋଟି ଟଙ୍କାରୁ ଅଧିକ ମୂଲ୍ୟରେ ବିକ୍ରି ହୋଇଛି । ଭାରତରେ ତାଙ୍କୁ ୧୦୦ ଜଣ ପ୍ରସିଦ୍ଧ ବ୍ୟକ୍ତିଙ୍କ ମଧ୍ୟରେ ଜଣେ ବ୍ୟକ୍ତି ଭାବରେ ତିନିବର୍ଷ ଧରି ୨୦୧୨, ୨୦୧୩ ଏବଂ ୨୦୧୪ ଗଣନା କରାଯାଇଅଛି ।
ଅମିଶ ତ୍ରିପାଠୀଙ୍କ ଜନ୍ମ ୧୮ ଅକ୍ଟୋବର ୧୯୭୪ରେ ହୋଇଥିଲା ଓ ଓଡ଼ିଶାର ରାଉରକେଲାରେ ସିଏ ବଡ଼ ହୋଇଥିଲେ । ସେ ଛାତ୍ର ସେଇଣ୍ଟ ଜେବିୟର କଲେଜ, ମୁମ୍ବାଇ ଏବଂ ଇଣ୍ତିଆନ ଇନଷ୍ଟିଟ୍ୟୁଟ ଅଫ ମେନେଜମେଣ୍ଟ କଲିକତାରେ ଶିକ୍ଷା ଲାଭ କରିଥିଲେ । ସେ ଜଣେ ଇତିହାସବିତ୍ ହେବାପାଇଁ ଚାହୁଁଥିଲେ, ଏଥିରେ ସମର୍ଥ ନ ହେଇପାରିବାରୁ ସିଏ ଅର୍ଥଶାସ୍ତ୍ରରେ ନିଜ ଜୀବନ ଆଗକୁ ବଢ଼େଇଥିଲେ । ସିଏ ନିଜ ଲେଖା ଆରମ୍ଭ କରିବା ପୂର୍ବରୁ ୧୪ ବର୍ଷ ବିତ୍ତୀୟ ସେବା ଉଦ୍ୟୋଗରେ କାମ କରିଥିଲେ । ସିଏ କାମ କରିଥିବା ଉଦ୍ୟୋଗ ଗୁଡ଼ିକ ହେଲା ସ୍ଟାଣ୍ତଡ ଚଟାଡ଼, ଡ଼ିବିଏସ ବେଙ୍କ ଓ ଆଇଡ଼ିବିଆଇ ଫେଡ଼ରାଲ ଲାଇଫ ଇନସ୍ୟୁରେନସ ।
ଦ ଇମୋଟାଲସ ଅଫ ମେଲୋହା, ତ୍ରିପାଠୀଙ୍କ ପ୍ରଥମ ଉପନ୍ୟାସ ଏବଂ ଶିବ ଟ୍ରାୟୋଲୋଜିର ପ୍ରଥମ ବ‌ହି ଯାହା ଫେବୃଆରି ୨୦୧୦ରେ ପ୍ରକାଶ ପାଇଥିଲା । ଏହି ସିରିଜର ଦ୍ୱିତୀୟ ବ‌ହି ଦ ସିକ୍ରେଟ ଅଫ ନାଗାସ, ପ୍ରକାଶ ପାଇଥିଲା ୧୨ ଅଗଷ୍ଟ ୨୦୧୧ ଏବଂ ତୃତୀୟ ବ‌ହି, ଶିର୍ଷକ ଦ ଓଥ ଅଫ ଦ ବାୟୁପୁତ୍ରସ, ପ୍ରକାଶ ପାଇଥିଲା ୨୭ ଫେବୃଆରୀ ୨୦୧୩ । ଦ ଟ୍ରାଇଲୋଜି ଭାରତୀୟ ଭଗବାନ ଶିବଙ୍କ ଜୀବନ ଓ ସାହସିକ କାର୍ଯ୍ୟର ବିଚିତ୍ର ସଂରଚନାକୁ ପୁନର୍ବାର କଳ୍ପନା କରି ଅମିଶ ଏହି ବ‌ହି ଗୁଡ଼ିକ ଲେଖିଛନ୍ତି ।
ଆଧାର
ଶ୍ରେଣୀ:୧୯୭୪ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି
ଝାରସୁଗୁଡ଼ା ବିମାନ ବନ୍ଦର
ଝାରସୁଗୁଡ଼ା ବିମାନ ବନ୍ଦର ବା ବୀର ସୁରେନ୍ଦ୍ର ସାଏ ବିମାନବନ୍ଦର (IATA: VEJH), ଭାରତୀୟ ରାଜ୍ୟ ଓଡ଼ିଶାର ଝାରସୁଗୁଡ଼ା ଜିଲ୍ଲା ସଦର ମହକୁମା ଝାରସୁଗୁଡ଼ା ସହରର କେନ୍ଦ୍ର ସ୍ଥଳରୁ ୫ କିଲୋମିଟର ଦୁରବର୍ତୀ ସ୍ଥାନରେ ଅବସ୍ଥିତ । ଏହା ଝାରସୁଗୁଡ଼ାରୁ ରାଉରକେଲା ଯିବା ରାଜପଥ ଉପରେ ରହିଛି । ଏହା ଦ୍ୱିତୀୟ ବିଶ୍ୱ ଯୁଦ୍ଧ ସମୟରେ ବ୍ରିଟିଶ ମାନଙ୍କଦ୍ୱାରା ପ୍ରଥମେ ନିର୍ମିତ ହୋଇ ବ୍ୟବହୃତ ହେଉଥିଲା । ସ୍ୱାଧୀନତା ପରେ ଏହା ପରିତ୍ୟକ୍ତ ଅବସ୍ଥାରେ ରହିଥିଲା । ପରେ ଏହାର ଉନ୍ନତିକରଣ ହେଇ ଏୟାର ଓଡ଼ିଶା ତରଫରୁ ଭୁବନେଶ୍ୱର ଓ ରାଉରକେଲା ମଧ୍ୟରେ ବିମାନ ସେବା ଆରମ୍ଭ  ହେଇଥିଲା । ୨୨ ସେପ୍ଟେମ୍ବର ୨୦୧୮ ମସିହାରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କଦ୍ୱାରା ଝାରସୁଗୁଡ଼ା ବିମାନବନ୍ଦର ସର୍ବସାଧାରଣଙ୍କ ପାଇଁ ଖୋଲା ହୋଇଥିଲା । କେବଳ ଗୋଟିଏ ଦିନର ବିମାନ ଉଡ଼ାଣ ପରେ ଏହି ସେବା ବନ୍ଦ ରହିଥିଲା । ୩୧ ମାର୍ଚ୍ଚ ୨୦୧୯ ତାରିଖରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ପୁଣିଥରେ ଏହାର ଦୈନିକ ଉଡ଼ାଣ ବ୍ୟବସ୍ଥା ପ୍ରାରମ୍ଭ କରିଥିଲେ । ଦିଲ୍ଲୀ, କଲିକତା ଏବଂ ହାଇଦ୍ରାବାଦକୁ ଉଡ଼ାଣ ବ୍ୟବସ୍ଥା ରହିବ ।